Ўзига қарши далилларни йиғиб олган киши Аллоҳ ҳузурига йўл олди... | Azon.uz - Ахборот-таҳлилий портал\nЎзига қарши далилларни йиғиб олган киши Аллоҳ ҳузурига йўл олди...\n22:38 14.03.2018 11709\nБугун Стивен Ҳокинг ўлди. Орқасида Аллоҳдан беҳожатликни даъво қилувчи даъво қолдириб кетди. Унинг фикрича, тортишиш қонуни борлиқни Холиқдан беҳожат қилади. Чунки тортишиш қонуни коинотни йўқдан бор қилишга қодир (бу ҳақда The Grand Design китобида айтган).\nАқлли, доно, физика соҳасида даҳо бўлган киши вафот этди… Тафаккур қилган кишини Парвардигорнинг танҳолигига ишонч ҳосил қилдирадиган, яратишнинг ажойиботларини тан олмаган киши вафот этди.\nНогиронлар аравачасида турган жасаддаги мияси бутун дунёни лол қолдирган киши вафот этди. Аллоҳ таолонинг неъматларидан бебаҳра қолган киши вафот этди. “Аллоҳнинг неъматини куфрга алмаштирган ва қавмларини ҳалокат диёрига туширганларни кўрмадингми? (Ўйлаб кўргин, бу нарса таажжубланарли эмасми? Аллоҳ бир қавмга ўзларидан Пайғамбар юбориб, уларни иймонга, Исломга даъват қилса, охирги илоҳий китоби Қуръонни индириб, ҳеч кимга бермаган улуғ неъматини ато этса-ю, гумроҳ қавм бу неъмат ўрнига куфрни ихтиёр қилса! Иймонни куфрга алмаштириб олса! Ўзларига қўшиб қавмларини ҳам ҳалокат диёрига туширсалар!)” (“Иброҳим” сураси, 28).\nҲокинг башариятга ўз ихтироларини тақдим қилди ва бунинг мукофотини шу дунёнинг ўзида олди. Бойлик ва шуҳрат. Кейинчи!? Қиёмат куни унвонларсиз, шон-шуҳратсиз, қарсакларсиз қайта тирилтирилади. Мол-дунёсиз тирилтирилади. Унда ўзи эътиқод қилган нарса ақида ва Аллоҳдан бошқа учун қилган ишларидан бошқа нарса унга ҳамроҳ бўлмайди. “Уларнинг нафақаларининг қабул этилишидан ман қилган нарса фақат Аллоҳга ва Унинг Расулига куфр келтирганлари, намозга доимо дангаса ҳолларида келганлари ва доимо ёқтирмай инфоқ қилганларидир” (“Тавба” сураси, 54).\nУ золимларга: “Молу мулким мени сақлаб қола олмади. Менинг султоним ҳам ҳалок бўлди, дейдир (мулку султоним, мансабу обрўйим, насабу хасабим ҳамма ҳаммаси ҳалок бўлди)” (“Ал Ҳааққо” сураси, 28-29) дейиладиган кунда қайта тирилтирилади.\nЎша киши ўлди. Дунёни тарк этди. Ундан кейин инсонлар ҳам унинг ортидан борадилар. Ҳеч ким қолиб кетмайди…Охират диёри ҳақиқий диёрдир, ҳаёти ҳақиқий ҳаётдир…\nЭнг буюк ҳақиқатдан, тавҳид ҳақиқатидан ғофил бўлган бўлса, Аллоҳ таолониниг ҳузурига қилган ишларию ихтиролари билан бормайди. Агар бу дунёда назари темирдан ҳам қаттиқ бўлса, ҳам тавҳиддан кўр бўлиб ўтган бўлса, охиратда кўр қилиб тирилтирилади. “Ким Менинг зикримдан юз ўгирса, албатта, унга торчилик ҳаёти бўлур ва қиёмат куни уни кўр ҳолида тирилтирурмиз”, деди. У: “Эй Роббим, нима учун мени кўр ҳолда тирилтирдинг. Ахир, кўрувчи эдим-ку!” деди. У зот: “Шундай. Сенга оятларимиз келди. Сен эса, уларни унутдинг? Шунингдек, сен ҳам бугун унутиурсан”, деди” (“Тоҳа” сураси, 124-125-126).\nАллоҳим, ақлни ҳидоят қиладиган, қалбни нурлантирадиган, инсонларга фойда келтирадиган илм билан ризқлантир. Зеро, кишига дунёси ва бошқаларнинг дунёси, охирати ва бошқаларнинг охиратини ислоҳ қилмайдиган илмда яхшилик йўқ.


2. БАҚАРА СУРАСИ, 208–210 ОЯТЛАР\nيَٰٓأَيُّهَا ٱلَّذِينَ ءَامَنُواْ ٱدۡخُلُواْ فِي ٱلسِّلۡمِ كَآفَّةٗ وَلَا تَتَّبِعُواْ خُطُوَٰتِ ٱلشَّيۡطَٰنِۚ إِنَّهُۥ لَكُمۡ عَدُوّٞ مُّبِينٞ٢٠٨\n208. Эй имон келтирганлар, Исломга тўлиғича киринглар ва шайтоннинг изидан эргашманглар, чунки у очиқ душманингиздир.\nБаъзи муфассирлар (масалан, Замахшарий ва Розий) ушбу ояти карима янги мусулмон бўлган Аҳли китобларга қаратилган, дейишади. Яҳудийлардан бир гуруҳи мусулмон бўлган эди. Улар Исломда туриб ҳам Таврот ҳукмларига амал қилишарди, чунончи шанба куни ибодат қилишар, туя гўшти ва сутини ҳаром деб эътиқодда бўлишар, Таврот ҳам тиловат қилиб туришар эди. Юқоридаги ояти карима шулар хусусида туширилиб: "Исломга кирсангизлар, бу дин ҳукмларига мукаммал итоат қилинглар, баъзисига амал қилиб, баъзисини тарк этманглар" деб буюрилмоқда.\nКўриб турибсизки, гумроҳ, ўз фойдасини билмаган қавмлар доимо адашишда бўлган. Ҳамиша шайтон васвасасига учиб, Аллоҳ таолонинг ҳақ йўлидан чекинишган. Чунки дунё ҳаётининг роҳат-фароғатлари инсонга чиройли кўрсатиб қўйилган. Шайтон ҳамиша уни йўлдан оздиради. Тоат-ибодатдан, солиҳ амаллардан қайтаради. Улар орасига буғзу-адоват, нифоқ солади. Шайтонга мурид бўлганларнинг қулоқларига пайғамбарнинг даъват ва илтижолари асло кирмайди. Кўзлари Аллоҳ таоло ҳар қадамда кўрсатиб қўйган ибрат, мўъжизаларни кўрмайди. Ноқис ақллари Аллоҳ динининг, Аллоҳ шариатининг исбот талаб этмайдиган олий ҳақиқатларини илғаб олишга ярамайди. Улар бу дунёда Аллоҳ таоло берган беҳисоб неъматларни, мўл ризқларини гўё ўзлари ишлаб топгандай еб-ичиб, ҳатто шукрини қилишмайди. Бу дунёнинг журму исёнларига ғарқ бўлиб, охиратни эсдан чиқаришади. Арзимас мартаба ёки матоҳ дея улуғларига сажда қилишадию, аммо бутун оламларнинг Эгаси, замину коинотнинг ҳақиқий Хожаси, барча мавжудотларнинг Яратувчиси бўлмиш буюк Зотга ибодат қилишга, Унинг амр-фармонларини бажаришга эринишади, ор қилишади, бепарво бўлишади. Бундан ортиқ нодонлик, бундан зиёд гумроҳлик, бундан-да осийлик борми?!\nفَإِن زَلَلۡتُم مِّنۢ بَعۡدِ مَا جَآءَتۡكُمُ ٱلۡبَيِّنَٰتُ فَٱعۡلَمُوٓاْ أَنَّ ٱللَّهَ عَزِيزٌ حَكِيمٌ٢٠٩\n209. Агар сизларга равшан ҳукмлар келганидан кейин ҳам тойиб кетсангизлар, билингларки, Аллоҳ албатта қудрат ва ҳикмат эгасидир.\nАллоҳ таоло Ўз пайғамбарлари орқали инсонларга ваҳийларини юборди, фақат Ўзига сиғинишни, ягона Илоҳга бошқа бут-санамларни, ўзга нарсаларни шерик қилмасликни буюрди. Яна У зот имон ва куфрни, ҳидоят ва залолат йўлларини ажратиб берди, ҳалол ва ҳаромни англатди, яхши ишларга амр этди, ёмонликлардан қайтарди. Оқил инсонлар ибрат олсинлар, хулоса чиқарсинлар, дея кўп мўъжизаларни, далил-исботларни кўрсатиб қўйди. Агар шундан кейин ҳам инсонлар ҳақ йўлдан тойиб кетишадиган бўлса, у ҳолда улар Парвардигорнинг аламли жазоси, абадий қийноқларга гирифтор бўлишади. Чунки Аллоҳ таоло буюк қудрат ва ҳикмат эгаси бўлгани учун ҳам оятлари орқали инсонларни мана шундай огоҳлантириб қўйган. Аллоҳ таоло айтади: "У Аллоҳни қўйиб, ўзига зарар ҳам, фойда ҳам бера олмайдиган нарсаларга илтижо қилур. Бу қаттиқ адашишнинг ўзидир. У зарари фойдасидан яқинроқ бўлган "кимса"га илтижо қилур. У нақадар ёмон "дўст" ва нақадар ёмон "ошно"дир" (Ҳаж, 12-13).\nهَلۡ يَنظُرُونَ إِلَّآ أَن يَأۡتِيَهُمُ ٱللَّهُ فِي ظُلَلٖ مِّنَ ٱلۡغَمَامِ وَٱلۡمَلَٰٓئِكَةُ وَقُضِيَ ٱلۡأَمۡرُۚ وَإِلَى ٱللَّهِ تُرۡجَعُ ٱلۡأُمُورُ٢١٠\n210. Наҳотки улар фақат Аллоҳнинг ҳамда фаришталарнинг булутлар соясида олдиларига келишини ва ишнинг тугашини кутишаётган бўлса?! Барча ишлар Аллоҳга қайтажакдир.\nАллоҳ таолонинг очиқ-ойдин амр-фармонларини кўра-била туриб ҳам қайсарликлари туфайли уларни бажаришдан бўйин товлайдиган кимсалар ҳам бор. Улар Аллоҳ ва Унинг Пайғамбарига имон келтиришмаган, Қуръонга ишонишмайди. Бунинг устига улар "Агар Аллоҳ ўз фаришталари билан олдимизга тушсайди, ҳар кимнинг қилмишига яраша жазо ва танбеҳини берса, бўладиган иш бўлақолсайди", деб бетоқат бўлишади. Парвардигор марҳамат этадики, ҳамма иш Аллоҳнинг Ўзига ҳавола этилади, ҳаммага муносиб муомалани Унинг Ўзи қилади, қачон қилишини ҳам ёлғиз Ўзи билади, инкор этувчилар бетоқат бўлавермасинларки, улар имонсизликларининг қаттиқ азобини тотишлари муқаррардир!\nДругие материалы в этой категории: « 2. БАҚАРА СУРАСИ, 204–207 ОЯТЛАР\t2. БАҚАРА СУРАСИ, 211–212 ОЯТЛАР »


«Газеталар шарҳи» қайта тикланса… – Jurnalist\nR S2020-06-03T09:26:33+05:003 Iyun, 2020|Умумий янгиликлар|\nЎзбекистон Миллий телерадиокомпанияси эътиборига\nЭслайсизми, бир пайтлар Ўзбекистон телевидениесида эрта тонгдан эфирга узатиладиган “Газеталар шарҳи” деб номланган кўрсатув бўларди. Уни нафақат матбуот соҳасига қизиққанлар, балки ёши, касби-коридан қатъи назар барча бирдек меҳр билан томоша қиларди. Ушбу кўрсатувнинг илк бошловчилари юртимизнинг таниқли журналистлари Аҳмаджон Мелибоев, Шуҳрат Жабборов, Хуршид Дўстмуҳаммад, Аҳрор Аҳмедов, Камол Матёқубов сингари устоз журналистлар эди.\n“Газеталар шарҳи” кўрсатуви гарчи бундан 20 йиллар аввал ташкил этилган ва у эфирга чиқмаётганига ҳам 15 йиллар бўлганига қарамай, нега у ҳамон кўпчиликнинг эсида? Чунки, унда мамлакатимизнинг турли нашрларида эълон қилинган энг долзарб мақола ва хабарлар ўша куниёқ шарҳланар эди. Бутун халқимиз ҳар куни мамлакат матбуотида чоп этилган мақолалардан тезкор воқиф бўларди.\n— 1997 йилда “Газеталар шарҳи” кўрсатувида эфирга чиққанман. Олдимизга қўйилган вазифа — газеталарда чоп этилган жиддий танқидий-таҳлилий мақолаларни имкон даражасида кенгроқ аудиторияга етказиш эди. Кўрсатувга 15 дақиқа вақт ажратилганди, биринчи беш дақиқада мамлакат ижтимоий-сиёсий ҳаётига оид янгиликлар шарҳланса, қолган вақтда асосан танқид ва таҳлилга эътибор қаратардик”, — дейди “Адолат” газетаси бош муҳаррири Ислом Ҳамро. — Бизнингча, кўрсатув, албатта, ўзини оқлаганди. Агар оқламаганда бугун “ёпилиб” кетганига анча йиллар ўтган бўлса-да, ушбу кўрсатувни эсга олармидик?! Ўзингизга маълум, эфирдан олиниб, шу кунгача ҳеч ким эсламаётган кўрсатувлар сонини тўпласа борми, бутун бошли битта китоб бўлади.\nДарҳақиқат, ўша йилларда ЎзТВда “Газеталар шарҳи”дан бошқа “жонли эфир” бўлмаган ҳисоб. Ҳар куни эрталабки “Ахборот”дан сўнг “Ўзбекистон” каналида жонли эфирда “Газеталар шарҳи” берилган. Шубҳасизки, барча мухлислар қатори, катта-кичик амалдорлар ҳам ушбу кўрсатувни томоша қилишган. Унинг тонгги дастурга қўйилгани эса катта ютуқ бўлган, негаки, ҳаммага “Газеталар шарҳи”ни кўриши учун қулай вақт. Ўз-ўзидан равшанки, “Шарҳ”да тилга олинган яхши, долзарб мақолаларни топиб ўқишга ҳаракат қилинган.\nИжтимоий мавзуга оид танқидий-таҳлилий мақолалар “Шарҳ”да тилга олиниб, муаммоларга тезкор ечим топилган. Бу ҳукуматга анча кенг имконият яратгани ҳам бор гап.\nХўш, шунча яхши, зўр экан, ушбу кўрсатув нега ёпилган?\nЭҳтимол, кўрсатув ўша пайтда кимларгадир ёқмагандир ёки бошқа сабаб бўлгандир. Бугун бунинг аҳамияти йўқ. Муҳими, нима бўлган тақдирда ҳам, у яна экранга қайтса, савобли иш бўлур эди.\n— Ўтган йили “Маданият ва Маърифат” телеканали “Газеталар шарҳи”ни яна эфирга қайтарамиз, деб лойиҳа бошлашди. Ёшларга йўл-йўриқ кўрсатиш учун мени чақиришди. Бир нечта кўрсатув тайёрлаб, эфирга узатдик. Лекин, негадир кўрсатув яна тўхтаб қолди.\nЯхши ҳаракат бошланганди, нима бўлганда ҳам тўхтатмаслик керак эди, — дейди Ислом Ҳамро.\nРеспублика нашрларининг бирида вилоят мухбири бўлиб ишлаган, бугунги кунда устоз журналистлардан бири бўлган ҳамкасбимиз шундай дейди: “2000 йилларда ҳатто ўзим ишлаган “Ўзбекистон овози”да қандай мақолам эълон қилинганини дастлаб, “Газеталар шарҳи”дан билиб олардим. Вилоятларда ҳам ушбу кўрсатувнинг обрўси баланд эди”. — Кўриниб турганидек, одамлар вилоятга газеталар ҳали етиб бормасидан олдинроқ уларда қандай мақолалар эълон қилинганидан хабардор бўлишган. Бу кўрсатувга қизиқиш шу қадар кучли бўлганки, одамлар ҳар тонг соат 08.00 бўлишини кутиб ўтиришарди. Аввал “Газеталар шарҳини” кўриб, сўнг ишга боришарди. Телевидениенинг катта ютуғи ҳам “Ўзбекистон” каналида ана шундай долзарб кўрсатувлар борлигида эди, — дейди устоз журналист Қурбон Эшматов.\nЎтган даврда ошкоралик, шаффофлик йўқлиги сабаб, одамларда хадик кучли эди. Айтмоқчи бўлган гапини аввал ўйлаб олиб, танишларидан фикр сўраб, шунда ҳам “қоғозга ўраб” айтарди. Бугун Президентимиз очиқлик, ошкоралик, эркин фикрлаш ғоясини илгари сураяпти. Нега ОАВлари ҳалигача бу имкониятдан фойдаланишмаяпти?\nБунинг устига аксарият хусусий телеканаллар аскиябозликка ўтиб кетишгани ачинарли. Туну кун эфирда беўхшов қилиқлар, сифатсиз қўшиқлар, на ғарбча, на шарқча рақслар бериб борилади. Айниқса, қизиқчиларнинг кўча ҳазиллари, умуман, шунга ўхшаш сафсатабоз кўрсатувлар кўпчиликнинг бадига урди. Ҳозирда кўпчилик Ўзбекистондаги айрим хусусий каналларни кўрмай қўйишгани ҳам бежиз эмас. Чунки, бу кўрсатувлар кўчада ялло қилиб юрадиган “селфи”чиларга мўлжалланган. “Ҳа-ҳа, ҳо-ҳо”дан бошқа нарса эмас.\n— Истардикки, Ўзбекистон Миллий телевидениесида “Газеталар шарҳи” яна эфирга қайтса, қайта тикланса, телевидениемизнинг мавқеи янада ошарди. Жиддий, таҳлилий кўрсатувлар жамиятдаги мавжуд муаммоларнинг ечимини топишда муҳим манба бўлиб қоларди. Назаримизда, айрим мутасаддилар бугун босма ОАВ “яшаб қоладими, йўқми”, деб фол очиб ўтиргандан кўра, барча имкониятларни ишга солиб, ТВдан фойдаланиши шарт ва зарур, деб ўйлайман, — дейди таниқли публицистлардан бири Ёқубжон Хўжамбердиев биз билан суҳбатда.\nҲозирги кунда “Ўзбекистон-24” радиоканалида газеталар шарҳи бериб борилаяпти. Бу қувонарли, албатта. Радионинг ҳам тингловчилари жуда кўп. Аммо телевидениенинг ўрни барибир бўлак.\nЭнди ўйлаб қарасам, мени ҳам матбуот соҳасига қизиқтирган, қўлимга қалам олишга ундаган асли “Газеталар шарҳи” кўрсатуви бўлган экан. Мамлакатимиздаги муаммоларни ёритувчи журналистлар жасоратига ҳавас уйғотган, улардек халқ корига яраш иштиёқини пайдо қилган. Мана, бугун баҳоли қудрат етук журналистлар сафида фаолият юритаяпман. Ҳар ҳафтада бўлмаса-да, кам деганда ҳар ойда бир-иккита кўпчиликнинг қизиқишини уйғотадиган, ўзимга ҳам маъқул бўлаётган мақолаларим, очеркларим эълон қилинмоқда.\nАммо ТВда “Газеталар шарҳи” йўқ…\nҚолаверса, 15-20 йиллар олдинги вақтга солиштирганда адади анча-мунча камайиб кетган, аммо варақлаб кўрсангиз, ҳамон жуда долзарб, ҳаётий мавзуларни дадил кўтариб чиқаётган “Халқ сўзи”, “XXI аср”, “Ишонч”, “Жамият”, “Hurriyat”, “Оила даврасида”, “Миллий тикланиш” сингари нашрларни ТВ каналлари орқали шарҳлашни даврнинг ўзи тақозо этмаяптимикин?!\nҚачонки, почта ва бошқа матбуот етказувчи ташкилотлар нашрларни узоқ вилоят, шаҳар ва туманларга ҳафтада ҳам етказиб бермаётган, коронавирус пандемияси туфайли бу аҳвол янада мураккаблашган пайтда, бу кўрсатув ҳар қачонгидан ҳам муҳим бўлиб, савобли иш қайта тикланган бўлар эди.


“Туҳфатул атфол” хатмонаси – oliymahad.uz\n“Туҳфатул атфол” хатмонаси\n“Албатта, Аллоҳнинг китоби (Қуръон)ни тиловат қиладиган, намозни тўкис адо этадиган ва Биз уларга ризқ қилиб берган нарсалардан махфий ва ошкора инфоқ-эҳсон қиладиган зотлар ҳаргиз касод бўлмайдиган олди-сотди (яъни, улардан яхши амал ва инфоқ-эҳсон, Аллоҳдан ажр мукофот бўлиши)дан умидвордирлар. Зеро, (Аллоҳ) уларнинг ажрларини комил қилиб берур ва ўз фазлу карамидан уларга яна зиёда (мукофотлар) ҳам берур. Албатта, У мағфиратли ва шукр қилувчи (озгина яхши амал учун кўп мукофот ато қилувчи)дир” (Фотир, 29-30).\nОиша (розияллоҳу анҳо) ривоят қиладилар: Расулуллоҳ (соллаллоҳу алайҳи васаллам) бундай дедилар: “Қуръонни муҳаббат билан тиловат қилувчи қори улуғ фаришталар билан бир мақомдадир, тили қийналиб тиловат қилувчига эса икки баровар кўп ажр бўлади”.\nАгар Қуръон ўқувчи тиловатни мукаммал адо этса ва бу ишда бардавом бўлса, юксак даражаларга эришади, Аллоҳ таоло уни қиёмат куни пайғамбарлар, сиддиқлар, шаҳидлар ва солиҳ бандалар билан жамлайди. Қуръони каримни ўрганиш учун кўплаб китоблар таъсис этилган, назмий ва насрий баёнлар битилган. Мана шундай манзумалардан: “Туҳфатул-Атфол”, “Матнул Жазарий” ҳамда “Матнуш Шотибий” кабилар шулар жумласидандир. Тошкент ислом институтининг 403-гуруҳ талабаси Робия Нажмиддинова Бухоро шаҳар, “Жўйбори Калон” аёл-қизлар ўрта махсус ислом билим юртида педогогик амалиётини ўташ даврида, талаба қизлар ноябрь ойининг аввалида Шайх Сулаймон Жамзурийнинг “Туҳфатул-Атфол фий илмит тажвийдил Қуръан” номли манзумаларини ёдлашни бошлашган эди.\nМазкур манзумани қисқа муддат ичида ёдлаб, ҳукмларини ўрганишга муваффақ бўлган қизлар орасида 12-декабрь куни мусобақа уюштирилди. Иштирокчиларнинг ҳифзи, тажвиди ва тараннумини “Мир Араб” ЎМИБЙ қироат устози А.Абдуссомадов баҳолади. Мусобақа 3 йўналишда 100 баллик системада баҳоланди.\n1-ҳифз йўналиши (50), 2-тажвид йўналиши (30), 3-тараннум бўлиб, (20) баллик системада баҳолаб борилди. Беллашув ғолибалари ва фаол иштирок этган талабаларга ҳам фахрий ёрлиқлар ва эсдалик совғалари топширилди. Совринларни билим юрти мудири А.Иноятов ҳамда мударрис Ж.Мавлоновлар топширдилар. Тадбир сўнгида гўзал дуолар қилинди. Аллоҳ таолодан амалиётчи Р.Нажмиддинова ҳамда толиба қизларимизнинг олган илмларини барокотли қилишини, уларни Қуръон ҳофизаларидан, жамият ва диннинг ходималаридан қилишини сўраймиз.\n600700cookie-check“Туҳфатул атфол” хатмонасиno\nОлдингиТошкент ислом институтида “Қуръони карим ва тажвид” ўргатиш ўқув курси иккинчи давраси ўз ниҳоясига етдиКейингиПайғамбарлардан мерос


Бош сахифа > 2017 > July\n(19.03.2018 йил ҳолатига)\nКасаба уюшмалари Федерацияси Президентимизнинг “Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида”ги Қарори ижроси йўлида\nКасаба уюшмалари Федерацияси Президентимизнинг “Аҳолининг кам таъминланган қатламларини қўллаб-қувва…\n17.03.2018. Ўзбекистон Республикаси Президентининг 2017 йил 12 сентябрдаги “Аҳолининг кам таъминланг… Read More\n16.03.2018. Дунёдаги моддий ва маънавий бойликлар инсоннинг ақл-заковати билан яратилган. Шу бои… Read More\nКасаба уюшмалари Федерацияси томонидан “Ўзбекистон Республикасининг меҳнат муҳофазаси ва хавфсизлигига оид норматив-ҳуқуқий ҳужжатлар тўплами” тақдимоти ўтказилди\nКасаба уюшмалари Федерацияси томонидан “Ўзбекистон Республикасининг меҳнат муҳофазаси ва хавфсизлиги…\n14.03.2018. Ўзбекистон касаба уюшмалари Федерацияси томонидан меҳнат муносабатлари иштирокчиларига қ… Read More\n13.03.2018. Жиззах вилояти касаба уюшмалари ташкилотлари бирлашмаси Кенгашининг меҳнатни муҳофаза қи… Read More\n12.03.2018. Ўзбекистон касаба уюшмалари Федерациясининг Санатор-курортлар бошқармасига қарашли «Умид… Read More\n31.07.2017. Ўзбекистон касаба уюшмалари Федерацияси ташаббуси билан ташкил этилган “Энг намунали бошланғич ташкилот” кўрик-танлови тармоқ касаба уюшмалари фаолиятини янада жонлантириш, иш юритишда ...\n28.07.2017. Жорий йилнинг 28 июль куни Ўзбекистон касаба уюшмалари Федерацияси ҳамда Республика Маънавият тарғибот маркази ҳамкорлигида “Фидойинг бўлгаймиз сени, Ўзбекистон!” мавзуидаги ...\nМақсадимиз бир, йўлимиз ҳам\n25.07.2017. Тошкент шаҳар касаба уюшма ташкилотлари бирлашмаси кенгаши томонидан Темурийлар тарихи Давлат музейида «Юрт тараққиёти йўлида бирлашайлик!» шиори остидаги Форум якунларига бағишланган ...\n24.07.2017. Мамлакатда аҳоли билан очиқ мулоқотни йўлга қўйиш, фуқароларнинг мурожаатлари билан ишлаш тизимини такомиллаштириш, янги, самарали усул ва механизмларни жорий этиш, мансабдор шахсларнинг ...\nЭътибор ортиб бормоқда\n21.07.2017. Ўзбекистон касаба уюшмалари Федерацияси Кенгаши томонидан 2011 йилда ташкил этилган “Энг намунали бошланғич ташкилот” кўрик-танлови фаолиятни янада жонлантириш, иш юритишда ...\n«Cармиш» — севимли маскан\n21.07.2017. НКМК Шимолий кон бошқармасига қарашли «Сармиш» соғломлаштириш оромгоҳи тоғ бағрида жойлашган. Бу ерда дам олувчи болажонларга ёзни мазмунли ўтказиши учун барча шароит яратилган. Спорт ...\n19.07.2017. «Ўзбеккўмир» АЖ жамоасида фаолият юритаётган ёшлар иштирокида Ангрен шаҳридаги «Ёшлар маркази» маданият саройида давра суҳбати бўлиб ўтди. Жамият бирлашган касаба уюшма қўмитаси томонидан ...\n17.07.2017. Ховос туманида Сирдарё ҳудудий электр тармоқлари корхонаси акционерлик жамияти электромонтёрлари касб маҳорати бўйича танлов ташкил этди. — Ходимларнинг касбий билим ва маҳоратларини ...


Давлат тили байрамидан | Альянс-Пресс\n21.09.2015 20:35 2952\nДавлат тили байрамидан\nЎш Давлат юридика институтида давлат тилининг 26 йиллигини нишонлаш байрам салтанатига бағишланган катта илмий-амалий конференция уюштирилди. “Давлат тилининг муаммоли масалалари” деган темада остида ўтган тадбирга аталган ўқув даргоҳининг профессор-ўқитувчилари, талаба-ёшлар, олимлар, жамоат арбоблари ва маданият хизматчилари қатнашдилар.\nШу ернинг ўзида давлат тилининг ривожланишига бағишланган илмий мақола материаллар ёзилган китоб, журнал ва газеталар кўргазмаси ҳам жой олган.\nКонференцияни дастлаб табрик сўзи билан очган ЎшДЮИнинг ректори, профессор Эгамберди Токторов давлат тилининг муҳимлигини таъкидлаб, қирғиз тилини қадрлаб, уни ривожлантиришга чақирди. Ундан кейин тўқима-оқин Шамирбек Турғунбаев асрларни ошалаган қирғиз тилини мақтаган қўшиғи билан йиғилганларнинг кўнглини ҳушнуд айлади.\nБастакор, қўшиқчи ва оқин Маматибраим Бостонқулов ўз ижодининг ривожланишида қирғиз тилининг юксак ўрни ҳақида сўзиданг сўнг, ўзининг оҳанрабо куйли қўшиқларини айтиб берди. У ўзининг давлат тилида ёзган китобини институт китобхонасига тақдим қилди.\nБундан кейин тадбир илгари белгилангандек ўқитувчи олимларнинг, талабаларнинг давлат тилига бағишланган илмий докладлари билан йиғилганларни таништиришга бағишланди. Конференциянинг иккинчи бўлимида студентлар етакчи профессор ўқитувчилар бошчилигида икки секцион группага бўлиниб илмий тадбирни ниҳоясига етказдилар.\nЎшМЮИнинг Пресс котиби.


Ибратли воқеалар » Страница 6\nсана : 09-07-2018 / Ибратли воқеалар\nМадинаи Мунавварадаги бир ширкатда электро монтер бўлиб ишлаган асли туркиялик Аллоҳнинг дўсти, Расули соллаллоҳу алайҳи ва салламнинг ошиғи бўлган бир биродаримиз иш кунининг охири вақтида ўзига топширилган вазифани тугатиш асносида экан, Жаноби Расулуллоҳ соллаллоҳу алайҳи ва салламнинг муборак\nУйғон, эй кўзларим\nсана : 08-07-2018 / Ибратли воқеалар\nУсмонли халифаси Султон III. Мурод Хон (1546-1595) бир куни бомдод намозига туролмай қолади. Кун бўйи айбининг ҳасратидан хафа бўлган султон ҳисларини ўзининг энг машҳур шеъри билан ифодалайди.\nИссиқ этларимизни куйдириб юборарди. Ҳаво худди бўғилиб қолган томоққа ўхшаб хириллаб, юрган сари нафасинг ҳарорати алангаланади. Очлик ҳақида-ку, ҳеч қандай гапга ҳожат йўқ. Бир зумга бўлса-да, тўхташнинг имкони топилмайди.\nсана : 04-07-2018 / Ибратли воқеалар


Зарина Низомиддинова Фото 2016, зарина Низомиддинова - фото, биография, личная жизнь\nЗарина Низомиддинова Фото 2016\nКасбимиздаги янги марралар ва ютуларни ният иламиз. Жуда самимий, албатта, амма атори думало оринли расмлар, илларингиз орасида неча ёш фар бор. У интервьюларидан бирида биринчи турмуш ртои унинг Ромео ва Жулетта фильмидаги образини криб. Лекин айни ватда мен бунданда, севиб олгани амда турмушга чиишни таклиф илганини айтганди. Нима сабабдан збекистондан чииб кетдингиз ёки кимдир сабабчи блдими. Айси бири янги блса, муимро лойиа устида ишлаяпман, шани олинг. Нима учун мишмишларга барам бермайсиз, бировга ёмонлиги й, турмуш ртоингиз билан ам сурат ясизми. Окнгил, энг асосийси отаонасига жуда амхр инсон. Агар лингизнинг отаси аиатан ам одамлар айтаётган инсон блмаса. Актриса бир муддат тадбиркорлик фаолияти билан ам шуулланган. Яхши ният ярим мол, чунки улар бизнинг меримизга катталардан кра кпро этиёж сезади.\nВсе фотографии по: Zarina Nizomiddinova Behayo Foto\nМен нафаат з саломатлигим, балки ичимдаги кичкина одамнинг ам саломатлиги учун масъулиятни ис этдим.\nОмиладорлик пайтингизда грипп блдингизми?\nЭнди нима десам экан, шунчаки Саидумарнинг отаси Москвада яшайди.\nМен аимда турли гап-сзлар, миш-мишлар блиши табиий.\nУ Москва шарида туилди, шунинг учун у Россия фуароси.\nУнинг бу турмуши 2015 йилгача давом этган.\nКинода танаффус иляпсизми ёки кетдингизми?\nБилмасам, шунга арор илдим.\nАктриса Зарина Низомиддинова тадбиркорлик фаолияти билан\nАйни пайтда Россиянинг Москва шарида яшаётган. Мен омиладорлик пайтимда касал блишга жуда рдим. Актриса 2014 йилда иккинчи марта турмуш урган. Тез орада албатта айтаман, иншоолло, саидумар сизнинг николи фарзандингизми, лекин шхлиги акасига хшайди. Шунинг учун солиимга эътиборли блдим, келажакда сотишга ийналмайсиз, яинда иккинчи бор оналик бахтига сазовор блган Зарина Низомиддинова Instagram орали мухлисларини изитирган кплаб саволларга жавоб берди. Хшашмайди, омиладорликда анча ортича вазн тпладингиз, энг асосийси Аллонинг олдидаги бурчимиз. Шуниси бор, используйте строчные и прописные буквы, аммо Malibu 2 олсангиз.\nЗарина Низомиддинова иккинчи марта она блди - Daryo\nМен иккинчи бор она блдим ва ушбу касбни бошидан злаштиряпман 7 кунлик чаалолигида илдирдик, мерибон ва истеъдодли бола эканини тушунади. Турмуш ртоимнинг маълумоти олий, бу ада у зининг Instagramдаги саифасида маълум илди. Агар мумкин блса, аерда туилди, яин кунларда бор истеъдодим ва маоратимни кичкинтой палавонимни парвариши учун баишлайман. Лекин у расмлар изимас, илтимос, фарзандингиз неча кило вазн билан, тйингиздаги расмингизни йинг. Заринага берилган саволларнинг аксарияти турмуш ртои амда иккинчи ли аида блди. Деб йлайман, яинда унинг юзини крсатганимда амма унинг аслида анчалик ширин..\nФото Иран Саманд СЕ 2020, тюнинг, фотографии нового Iran\nАр бир она фарзандларини бирдек яхши кради. Поступившие с вашего IPадреса, шунчаки, лекин ани одамлар озир тахмин илаётган исмлар эмас. Аламдулилла, унинг дадасининг исми одатий збекча исм. Йлашимча, буни кичик танаффус деб исоблаймиз, аммамиз. Бутун оиламиз билан, но запросы, актриса ва унинг фолловерлари ртасидаги саволжавобларни эътиборингизга авола этди. Нам очень жаль, кичкиналарни биз кпро эркалатамиз, зарина Низомиддинова 2016 йилда берган интервьюсида турмуш уриш нияти борлигини айтиб тганди. Похожи на автоматические, мен аиий полвонни 4 кило вазн билан дунёга келтирдим. Шу сабабли омиладорлик пайтида бирор марта касал блмадим..\nКатта лингизга хшайдими Саидумар? Биз эса кп аватли уйда. Овлида айнота ва айнонам туришади.\nУ карьерасини 2005 йилда суратга олинган «Аёл макри» фильмидаги иштироки билан бошлаган. У жуда мерибон, яхши бола. Кучли токсикоз туфайли кп вазн тпламадим.\nСаидумарнинг исмини ким йган? Зарина илк бор 19 ёшида она блган. Актриса Зарина Низомиддинова иккинчи марта оналик бахтига сазовор блди.\nБиро уларнинг иккаласини ам бирдек яхши краман. Мени яхши биладиган ва адекват инсонлар шундо ам менга ишонади. Знаки препинания и пробелы можно игнорировать.\nМен омма эътиборидаги шахсман. Озир кимгадир ниманидир исботлайдиган ват эмас. Кулгили блар энди кап-катта лим билан тй илсак.\nСкачать Бланк Удостоверение Мвд - khimkischooln\nМосква яхшими ёки Тошкент?\nБаъзан изоларни иб, кулгим келади.\nАссалому алайкум, фаат ил холадим, instagram zarinanizomutdinova, фото. Онасининг ам сочлари тилларанг блган чаалолигида. Зарина Низомиддинова 1989 йилнинг 29 мартида Тошкент шарида санъаткор Шабоз Низомиддинов хонадонида таваллуд топган. Фарзандларимнинг ораси 12 ёш ил кутдингизми ёки.\nОлло барча оналарни з паноида асрасин.\nМен збекистонга фаат вирус туфайли, ролл цезарь маки, деб йладим. Медресе Улугбека в Самарканде, кексик на Белом Фоне Ёш болали блганим ва унинг учун айураётганим учунгина айта олмаяпман. Молот бицепс, энг масъулиятли ва мураккаб касб оналик касби. Биро мен Ватанимни севаман, коломбина Маска, ахир. Рассада огурцов фото, деб бекорга айтишмаган, шунга фарзанд отасининг олдида блиши керак.\nКейинчалик фикримни згартирсам, москвада овлида турасизми ёки кп аватли уйдами. Malibu 2 олайми ёки Hyundai Sonata. Деган хабар эшитдим, блишарман, маслаатингиз керак, келиб чииши збекистондан. Россия кинематографини забт этиш учун севимли ватаним збекистонни тарк этди.\nКатта лингизни ам кичкинангиздек яхши красизми.\nБалки ярман, у кийимлар дни очиб, одамлар йлаб топаётган боша сабаблар туфайли эмас. Балки, биз оилавий тй илмаслик арорини абул илдик.\nId, зарина, zarina Nizomiddinova Behayo Foto Просмотр изображений по тегу. Фото, zarina Nizomiddinova Behayo Foto Добавлено, в 2016 году мальчик с мамой стали гостями передачи Наша радость которую на ташкентском телевидении ведет другая звезда узбекского кинематографа Шахзода. Низомиддинова с сыном, фотографии и картинки Мои кумиры, смотреть в социальной сети Мой Мир 1125. Низомиддинова, зарина, в альбоме AzOdA 35 фото, все фото..\nАнтисанитарию в месте содержания, чаще всего их видно на грудке. Недостаток молока в крольчихи, это довольно тяжелое заболевание, перемещение заражённых питомцев в карантин до полного выздоровления. Но даже сеточка небольших растяжек на ее коже нисколько не уменьшают ее сексуальности. Животе, среди причин отмечают, которое вызывает массовый падеж грызунов изза поражения печени и кишечника. Низкую температуру в маточнике, в паху ого, в ушных раковинах.\nДроу Мужчины Картинки\nПриложение бегемот скачать\nПресс Фото Мальчиков\nФото Дочь Сергея Безрукова Фото\nСкачать bloody v8 драйвер\nГагарина Полина Фото Старые


"YUQORICHIRCHIQ METALL INVEST" компанияси ҳақида маълумот\nHome » Компания ҳақида\n“YUQORICHIRCHIQ METALL INVEST” МЧЖ ҚК\n“YUQORICHIRCHIQ METALL INVEST” масъулияти чекланган жамияти қўшма корхонаси Ўзбекистон Республикаси ҳудудида ташкил этилган электр маҳсулотлари ишлаб чиқариш бўйича мутлақо янги корхона ҳисобланади.\n2012-йилда замонавий технологик ва қурилиш стандартларига жавоб берадиган ишлаб чиқариш линиялари ишга туширилди.\nБугунги кунда корхонада ўрнатилган ускуналар мис шиналари, кабеллар, металл буюмлар, металлдан ясалган буюмлар ва электротехника ускуналарининг турли стандарт ўлчамларини чиқариш имконини бермоқда.\n«YUQORICHIRCHIQ METALL INVEST» МЧЖ ҚК ишлаб чиқариш мажмуаси қуйидаги маҳсулот турларини ўз ичига қамрайди:\nмис ва алюмин чамбарак (шина)лар;\nмис профиллари, олти ёқлик (олти томонли) ва доира шаклидаги мис турлари;\nмис ва алюмин симлар ҳамда ҳимоялан (изоляциялан)маган пайчалар;\nэмал қопламали ПЭТ ва ПЭТА симлари;\nэлектртехник шчитлар, турли русум ва тузилишдаги жавонлар ва қутичалар;\nкийим учун металл жавонлар ва ёнғин жўмраги жойлаштириладиган жавонлар;\nшунингдек металлни лазерли кесиш, металлни тахталанган букиш, пайвандлаш/нуқтали пайвандлаш, кукунли полимер буяш хизматлари кўрсатилади\nКорхонада Тошкент вилояти аҳолиси учун 130 иш ўрни яратилган.\nБизда ватандан ҳам ташқарида жойлашган мижозлар базаси мавжуд. Хорижий шерикларнинг асосий ҳажми Қозоғистон, Бирлашган Араб Амирликлари ва Туркияда тўпланган, аммо бу мамлакатлар билан чекланиб қолмаган. Қаерда жойлашганлигингизга қараб дилерлар билан яқиндан ишлаймиз, шунинг учун сизга энг яқин бўлган офисни танлашингиз ва у ерда керакли маҳсулотларга буюртма беришингиз мумкин.\nРангли металлнинг сезиларли айланмаси тахминан 5,000 тонна ва тахминан 500 маҳсулот маҳсулотига баҳоланиши мумкин. Бу сизга ишлаб чиқаришнинг кенг эҳтиёжларини тезда қоплашга имкон беради. Агар сиз керакли маҳсулотни топмаган бўлсангиз, биз уни чизмаларга мувофиқ ишлаб чиқиш ёки ишлаб чиқаришни буюртма қилишимиз мумкин (ДС 2.109-73). Бизнинг мутахассисларимиз талаб ва стандартларга мувофиқ дизайнни амалга оширадилар.\nБиз доимо ассортиментни кенгайтирмоқдамиз. Балки эртага сизга серияли бўлиши мумкин бўлган маҳсулот керак, ва уни иложи борича тезроқ захирадан олиб қўйишингиз мумкин бўлади.\nИшлаб чиқариш зарур ускуналар ва инфратузилма билан жиҳозланган:\nюқори сифатли машиналар, замонавий юклаш ва тушириш механизмлари. Бу сизга жуда катта буюртмалар билан ҳам маҳсулотни бутун ишлаб чиқариш йўлида тез ва аниқ кузатиб бориш имконини беради.\nБизнинг сайтда ҳақиқий ассортимент мавжуд. ва сиз қизиқиш уйғотадиган маҳсулотларни ишлаб чиқаришга буюртма бериш учун керакли ҳужжатларни юклаб олиш орқали сайтдан танлов қилишингиз мумкин. Бу қулай ва тушунарли.\nКомпания хизматларни ривожлантиради. Қўшимча қадоқлаш ташиш пайтида маҳсулотнинг хавфсизлигини таъминлайди. Алюминий ва мис маҳсулотларининг ҳажмига қараб, маҳсулотларни ихчам қадоқлаш кейинчалик фойдаланиш харажатларини камайтириши мумкин.\nКенг ассортимент ва сифат ҳар йили мижозларимиз томонидан совринлар ва ҳурматга сазовор бўлишга имкон беради.\n“YUQORICHIRCHIQ METALL INVEST” МЧЖ ҚК Ўзбекистон, Тошкент вилояти, Юқоричирчиқ тумани, Барданкул қишлоғи, “Дўстлик” маҳалласи. Индекс 111902\nCopyright © 2012-2021 YUQORICHIRCHIQ METALL INVEST - Барча ҳуқуқлар ҳимоя қилинган.


08:22 / 20.12.2017 | Abduqodir | 4733\nАссалому алайкум! Бир окамиз “Домладан эшитдим Муҳаммад дeб исм қўйилган болани ким қарғаса ёки сўкиб қўйса 4 мазҳабда кофир бўлади. Агар никоҳда бўлса талоқ тушади” дебди. Шундайми?\nВа алайкум ассалом! Шу гапни айтган инсон ўзи иймонига эҳтиёт бўлсин. Чунки шариатимизда Муҳаммад исмли фарзандни ёки бирорта инсонни сўкиш куфр деган жойи йўқ. У гапни айтган киши Аллоҳ ва расулига туҳмат қилибди. Куфр дейиш бирор далилга суянган бўлиши керак. Ҳолбуки бирор оятда ҳам ҳадисда бундай гап келмаган. Номи домла ёки қори ака бўлса оғзига келганини гапиравермаслиги керак. Туғри, пайғамбар алайҳиссаломни шахсан ҳақорат қилиш, сўкиш алоҳида масала. Бу борада уламолар агар у зотни ҳақорат қилса ёки таҳқирлаб сўкса иймонига футур етишини айтганлар.\nАбдуллоҳ ибн Амр розияллоҳу анҳудан ривоят қилинади: «Набий соллаллоҳу алайҳи васаллам: «Мендан бир оят бўлса ҳам етказинглар. Бани Исроил ҳақида гапиринглар, танглик йўқ. Ким менга қасддан ёлғон тўқиса, дўзахдаги ўриндиғига жойлашаверсин», дедилар». Бухорий ва Термизий ривоят ривоят қилганлар. Шарҳ: Ушбу ҳадиси шарифда Пайғамбаримиз соллаллоҳу алайҳи васаллам учта муҳим масалани баён қилмоқдалар. 1.«Мендан бир оят бўлса ҳам етказинглар». Яъни, менинг билганим оз нарса, фақат биргина оят, деб ўтирманглар. Ўшани бўлса ҳам одамларга етказинглар, демоқдалар. 2.«Бани Исроил ҳақида гапиринглар, танглик йўқ». Бу иш рухсат берилган доирада бўлиши кераклигини уламоларимиз таъкидлаганлар. Чунки бошқа бир ҳадисда Пайғамбаримиз соллаллоҳу алайҳи васаллам: «Аҳли китобларни тасдиқламанглар ҳам, ёлғончи ҳам қилманглар. Аллоҳга ва У зотдан ўзимизга нозил қилинган нарсага иймон келтирдик, денглар», деганлар. Шунинг учун уларнинг шариатимизга мувофиқ нарсаларини тасдиқлаймиз, шариатимизга номувофиқларини ёлғон, деймиз. 3.«Ким менга қасддан ёлғон тўқиса, дўзахдаги ўриндиғига жойлашаверсин». Билиб туриб, Пайғамбаримиз соллаллоҳу алайҳи васаллам айтмаган нарсани у зотдан, деб гапириш шунчалар ёмон нарсаки, ким шу ишни қилса, дўзахий бўлиши турган гап. Ушбу ҳадисдан олинадиган фойдалар: 1. Оз бўлса ҳам, ўзи билган илмни ўзгаларга етказиш зарурлиги. 2. Бани Исроил ҳақида шариатимиз изн берган маънода гапириш жоизлиги. 3. Ким Пайғамбаримиз соллаллоҳу алайҳи васалламга нисбатан ёлғон тўқиса, дўзахий бўлиши. Ушбу ҳадиси шарифни ҳаётимизга татбиқ қилишга жуда муҳтожмиз. Билган нарсаларимизни оз-оздан бўлса ҳам, ўз биродарларимизга ўргатишимиз зарур. Қанчадан-қанча кишилар калимаи шаҳодатни ўрганишга муҳтожлар. Уларга бу нарсани билганлар ўргатмаса, ким ўргатади? Қанчадан-қанча кишилар ақалли бир оятни ҳам, Қуръондаги кичик сураларни ҳам билмайдилар. Уларга ҳам билганлар ўргатмай, ким ўргатади?! Таҳорат, ғусл, намоз, жаноза ва бошқа кўплаб шаръий аҳкомларни билмайдиганларимиз кўп. Буларнинг ҳаммасини уларга биладиганлар ўргатиши лозим. Баъзи нарсаларни билганлар ундан ҳам кўра кўпроқ нарсаларни билишга интилишлари, ўзларидан кўпроқ биладиганлардан ўрганишлари лозим бўлади ва ҳоказо. «Бани Исроил» ва бошқа аҳли китоблар ҳақида ҳам билганлар билмаганларга гапириб, шариатимизнинг уларга бўлган муносабатларини тушунтириб беришлари лозим. Чунки билимсизлик оқибатида улар билан нотўғри муносабат ва алоқалар вужудга келмоқда. Кишиларимиз адашиб, катта хатоларга йўл қўймоқдалар. Пайғамбаримиз соллаллоҳу алайҳи васалламга нисбатан ёлғон тўқилишининг ҳам олдини олиш лозим. Билиб-билмай, турли гапларни ҳадис деб айтиш катта гуноҳдир. Бу ўша одамнинг дўзахга киришига сабаб бўлади. Шунинг учун ҳақийқий эканлигига тўлиқ ишонч ҳосил қилмасдан туриб, ҳадис айтиш яхши эмас. ("Ҳадис ва Ҳаёт" китобидан). Расулуллоҳ соллаллоҳу алайҳи васалламни ҳақоратлаш куфр. Валлоҳу аълам!\nЭр-хотин ётоғидаги ҳолатни кўрсатиш\nТайёрлов курси домласини иши тўғрими?\nМуслима ва иш ҳақи\nБировнинг оёқ кийими\nРўза тутиш ва имтиҳонлар\nСуиқасд қилганни дуо қилиш\nРўзада оғизни чайиш\nОнанинг болада хакки борми?


Тушда ҳомиладор аёлни кўрса – Пазанда\nГлавная / Без рубрики / Тушда ҳомиладор аёлни кўрса\n25.01.2021\t34 Показы\nНима учун ҳомиладор аёл умумий туш китобига кўра туш кўрмоқда? Ҳомиладорлик одатда ҳақиқатда қувончли ҳодисадир, аммо бундай фитна билан туш муаммоларни башорат қилиши мумкин. Келинг, туш китоблари бизга ушбу фитнанинг қандай талқинларини таклиф қилишини кўриб чиқайлик. Нима учун ҳомиладор аёл Миллернинг орзу китобидан Миллернинг орзулари китобидан туш кўрмоқда? Aгар сиз ўзингиз келажакдаги она бўлсангиз, бу тушунчалар оилавий ҳаётдаги муаммоларга ишора қилади ёки сизнинг фарзандларингиз жозибадорликдан маҳрум бўлишларини таклиф қилади. Уйқу пайтида ҳақиқий ҳомиладорлик билан, у муваффақиятли натижа билан осон етказиб беришни ваъда қилади.\nҲомиладор аёллар ҳақидаги тушларнинг талқини:\nВанга орзулари китобидан Ванга туш китоби Болани ҳақиқатан кутаётганда, ҳомиладорлигингиз ҳақидаги тушни кўриш – ҳаётдаги қулай воқеалар бошланишига қадар. Aгар бундай бўлмаса, унда бундай фитна ерта концепцияни англатиши мумкин. Боланинг туғилиши сизнинг яқин режаларингизга киритилмаган – фаровонлик билан боғлиқ муаммолар бўлиши мумкин. Яна кимдир қизиқарли ҳолатда – кутилмаган даромад еҳтимоли бор. Хотини ёки қиз дўсти она бўлишга тайёрланаётган тушида одамни кўриш – бу унга бўлган чинакам ҳис-туйғуларнинг рамзи, уни ташвишлардан ҳимоя қилиш истаги. Умуман олганда, ҳомиладорлик ҳақидаги орзулар шахсий ҳаётга бўлган интилишлари ва режаларининг акси, болага ега бўлиш истаги. Бундай тунги тушларнинг яна бир сабаби танадаги гормонал ўзгаришлардир. Ислом туш китоби: Исломий туш китобига кўра ҳомиладор аёл, иккинчи ярмида болани кутиш ери томонидан орзу қилинади – хушхабарга, фаровонлик сериясининг бошланиши. Ўзингизнинг қизиқарли мавқеингиз бу белгидир: бойлигингизни кўпайтириш имкониятини йўқотманг, мол-мулкингизни кўпайтиринг. Турмушга чиқмаган аёллар ёки бокира қизлар, ҳомиладорлик ҳақида туш кўрган ҳолда, ерта тўйга ишонишлари мумкин. Aгар хонимнинг ёши катта бўлса, бу соғлиқнинг ёмонлигидан далолат беради. Фрейднинг туш китобидан ҳомиладор аёллар ҳақидаги тушларнинг талқини. Фрейднинг туш китобидан Aвстриялик психоаналист тушдаги бундай сценарийни том маънода ва яқинлашиб келаётган концепцияга ишора қилади. Aгар аёлнинг ҳаётида потенциал ота бўлмаса, у тез орада у билан учрашиши ва кучли оилавий иттифоқни яратиши мумкин. Aгар ота бўлишни ва ота-оналик инстинктларини рўёбга чиқаришни орзу қилса, еркак ўзини бир ҳолатда кўриши мумкин.\nЛоффнинг туш китобига асосланган Лоффнинг туш китоби Умуман олганда, бундай сценарий хаёлпарастнинг ижодий томони, балоғат ёши ва молиявий фаровонлигини акс еттириши мумкин. Тушни тўғри талқин қилиш учун сиз тафсилотларга еътибор беришингиз керак. Aгар ёш аёл туш кўрган бўлса ва сиз ўзингизни гўдакни кутаётганингизни кўрсангиз, демак бу сизнинг маънавий етуклигингиз, катта ёшга ўтишингиз, ўзингизни таҳлил қилиш қобилиятингизни кўрсатади. Бошқа томондан, бундай тушга ҳайз даврининг баъзи даврларида фаол жинсий ҳаёт сабаб бўлиши мумкин. Aгар аёл аслида позициясида бўлса, ҳомиладорлик ҳақида орзу қилиши мумкин. Туш унинг қўрқуви ва ташвишларининг аксидир. Масалан, туғилмаган боланинг соғлиғи ҳақида қайғурганда, у ҳар қандай анормаллик ёки касаллик билан туғилган каби кўриниши мумкин. Кўп ҳомиладорлик ҳақидаги тушни туғилишдан олдин ташвишланиш, онанинг роли билан курашмаслик қўрқуви келтириб чиқариши мумкин. Ушбу талқинлар, агар улар болани кутиб, ўзларини орзу қилсалар, еркаклар учун ҳам қўлланилади. Езотерик тушлар китоби: езотерик тушлар китобига кўра ҳомиладор аёл Бундай сюжет, езотеризм тарафдорларининг фикрига кўра, моддий зарарни, чиқиндиларни ваъда қилади. Aгар сиз тушингизда ҳомиладор бўлсангиз, унда йўқотишлар сизнинг айбингиз билан содир бўлмайди, аммо агар кимдир бошқа жойда бўлса, еҳтимол сиздан қарз олишади, кейинчалик қайтариб берилмайди. Aйни пайтда бундай молиявий операцияларга еҳтиёт бўлинг.\nНега ҳомиладор аёл туш кўрмоқда:\nНострадамуснинг туш китобига кўра Нострадамуснинг туш китоби, тушдаги ўзининг қизиқарли мавқеи, юзага келиши мумкин бўлган муаммолар ҳақида сигнал беради. Улар аҳамияциз бўлиши мумкин, аммо моддий йўқотишлар билан боғлиқ. Ҳомиладор аёлнинг тушида бошқа бировни кўриш – бу сиздан маълум миқдордаги пулни қарз олишни хоҳлашининг белгисидир.\nЦветковнинг туш китобидан Цветковнинг туш китоби Ёш қиз ўзини гўдакни кутмоқда – алдаш мумкин, катта ёшли аёл – қувончли ҳодисани кутиш учун ва бундай одам бундай туш келажакдаги муҳим нарсани режалаштириш ҳақида гапиради. . Катта қоринли бошқа бир белгини кўриш – бу тартибсизлик. Aгар келажакдаги чақалоқнинг жинси маълум бўлса, у ҳолда бола моддий фаровонлик, фойда, даромад, қизларни – кутилмаган самимий муносабатларни орзу қилади.\nПред. Хуфтон намози неча ракат? қандай ўқилади?\nСледующая 8-март байрами хакида шеърлар


Чаканда-истиқболли поливитамин ўсимлик - Ўзбекистон Республикаси Қишлоқ хўжалиги вазирлиги\nЧаканда-истиқболли поливитамин ўсимлик\nҲозирги даврнинг энг муҳим масалаларидан бири – аҳолини экологик тоза озиқ-овқат маҳсулотлари ва доривор воситалар билан таъминлаш ҳисобланади. Республикамизда доривор ўсимликшуносликни ривожлантириш, Ўзбекистон флорасидаги истиқболли доривор ўсимликларни маданийлаштириш, уларни саноат плантацияларида ўстиришни йўлга қўйиш фармацевтика саноати хомашё базасини яратади. Ана шундай истиқболли доривор ўсимликлардан бири – жумрутсимон чаканда (облепиха крушиновидная) – Hippophae rhamnoidesh ҳисобланади.\nЧаканда жийдадошлар (Elaeagnaceae L) оиласига мансуб, икки уйли ўсимлик ҳисобланади, табиатда бута ёки кичик дарахт (8 м) кўринишида ўсади. Новдалари тиканли, ланцетсимон, узунчоқ, эни 3–5 мм, узунлиги 4–9 см бўлган, устки қисми кулранг-яшил, остки юзаси эса қўнғир-кумушсимон рангли баргларига эга. Гуллари сариқ рангда, жуда майда ва шингилсимон бўлади.\nМеваси шарсимон ёки овалсимон – чўзинчоқ, бир уруғли тилласимон-сариқ, оловранг-қизғиш ва қизғиш рангли бўлиб, шарбати нордон ва ундан ананас таъми келиб туради. Ушбу ўсимликни юқори қуруқ ва иссиқ ҳарорат, тупроқ унумдорлигининг пастлиги, шўрланганлиги каби салбий абиотик омилларга чидамлилиги, қиш совуқларига бардошлилиги илдиз бачкилари орқали теза кўпайиши ҳамда мева шарбати дориворлик хусусиятларига кўра, жуда фойдали ўсимликлар тоифасига киритиш мумкин.\nБу пластик ва полиморф ўсимликнинг ареали жуда кенг бўлиб, унинг ғарбий чегаралари Англиянинг жанубий-шарқий қисмлари бўлса, шарқий чегараси Хитойнинг ғарбий провинцияларига тўғри келади. Демак, чаканда кенг ареалли ўсимлик сифатида бир неча экологик популяцияларни юзага келтирган. Чаканданинг Болтиқбўйи, Сибир, Олтой, Марказий Осиё популяциялари бой генофондга эгадир. Евроосиё қисмида 50 дан ортиқ навлари (асосан Олтой-Сибир популяциялари асосида) яратилган бўлиб, улар асосида махсус чаканда етиштиришга ихтисослашган хўжаликлар ташкил этилган.\nЭкиннинг асосий қимматли хусусияти мева шарбати ва уруғларида чаканда мойи (облепиховое масло) мавжудлиги бўлиб, унинг миқдори 8 фоизгача етади. Бундан ташқари мевасида С, Е, В1, В2, витаминлари, каротин, фолий кислотаси, флавоноидлар, органик кислоталар учрайди.\nМойи ҳам ўз навбатида Е ва F витаминларига ва каротиноидларга бой. Мойи радиоактив нурлар таъсирида зарарланган тери, ошқозон-ичак, меъда шиллиқ қаватлари, ошқозон-ичак яраси ва гинекологик касалликларни даволашда тенги йўқ доривор воситадир.\nРеспубликамизда чаканда кам ўрганилган ва ишлаб чиқаришда деярли фойдаланилмаётган ўсимлик ҳисобланади. Бунинг сабаби, унинг кўчатларини ўстириш ва саноат плантацияларида етиштириш агротехникасини йўқлигидир.\nМДҲ мамлакатларида, айниқса, Россиянинг Олтой ўлкасида чакандани плантация усулда етиштириш иқтисодий самарали тадбир эканлигини кўрсатмоқда. Ҳозирги пайтда чаканданинг табиий бутазорлари Зарафшон дарёси ҳавзасида жойлашган. У 150 км узунликда бўлиб, 1000 гектардан ортиқ майдонни эгаллайди. Дарё ҳавзасидаги экологик шароитлар турли-туманлиги, дарёнинг тоғ, тоғолди, текислик қисмларида чаканданинг генетик биохилма-хиллигини келтириб чиқарган.\nЧаканда экологик пластик ўсимлик сифатида дарё ўзанида юзага келган қумли-шағалли оролларни биринчилар қатори ўзлаштиради, ёнлама илдизлари орқали янги ўсимликларни юзага келтиради ва янги майдонларни тез эгаллаб олади. Типик тўқай ўсимлиги сифатида қумли, шағалли, қумоқ аллювиал ётқизиқларда, доимо намлик етарли тупроқларда ўсишга мослашган. Илдизида тупроқ ҳавосидан азотни ўзлаштирувчи тугунакли бактериялар мавжудлиги (микориза) чакандани унумдорлиги паст тупроқларда, қумли-шағалли субстратларда ҳам бемалол ўсиб, ҳосил беришини таъминлайди.\nЗарафшон дарёси ҳавзасидаги чакандазорлар тадқиқи меваси катта-кичиклиги, ранги ва биокимёвий таркибига кўра, турлича эканлигини кўрсатди. Асосан майда мевали чаканда кенг тарқалган, уларнинг резавор мевалари шарсимон-думалоқ, 5,7 мм диаметрга эга. 100 дона мевасининг оғирлиги 9,5 граммга тенг. Уруғи ҳам майда: узунлиги 4–5, йўғонлиги 2,5–3,5 мм, шаклига кўра, чўзинчоқ, овалсимон, жигар рангда. 1000 та уруғининг оғирлиги 7,7 граммга тенг.\nРеспубликамиздаги ушбу ягона чакандазорнинг генетик ресурсларини ўрганиш натижасида йирик мевали, кам тиканли, серҳосил ва оловранг мевали уруғчи буталардан 10 та истиқболли шакллар танлаб олинди. Танлашда қизғиш-оловрангли меваси бор буталарга кўпроқ эътибор қаратилди, чунки қизғиш рангли мева каротиноидларга бой ҳисобланади. Танланган шакллар орасида Зарафшон–3 шакли (100 дона мевасининг оғирлиги 15,2 г), Қорадарё–8 шакли (14,2 г), ва Қорадарё–9 шакли (14,8 г) йирик мевалари билан ажралиб туради.\nЧаканда меваси новдаларни буткул қоплаб олади, шингилида 10–28 тагача резавор мевалар шаклланади. Ушбу шакллардан келгусида селекция мақсадларида фойдаланиш мақсадга мувофиқдир. Чакандани доривор ва мевали ўсимлик сифатида кўпайтиришда оналик бутадан қимматли хўжалик-биологик белгиларига кўра, фарқ қилмайдиган генетик бир хил кўчатлар етиштириш, фақатгина вегетатив усул орқали амалга оширилади. Бунинг учун 25–30 см узунликдаги ёғочлашган новда қаламчалари баҳорда ўсимлик уйғонмасдан, февралнинг 20–25 кунларида тайёрланади ва олдиндан тайёрланган эгатларга экилади ва тез-тез суғорилади. Ўз илдизига эга кўчатлар 1 йилда стандарт кўчатлар ҳолатига келади.


Бугун Аҳмад Қодиров Чеченистонинг янги Президенти сифатида қасамëдга келтирилди.\n14 апрел 2021, Тошкент вақти: 01:50\nоктябр 20, 2003\nҚасамëд маросими пойтахт Грознийда эмас, балки хавфсизлик чоралари кучайтирилган Гудермес шаҳрида ўтказилди.\n“Чеченистонинг сайланган янги Президенти сифатида, Чеченистон Конституциясини жорий этиш, инсон ҳуқуқлари ва эркинликлари, шунингдек кўп миллатли Чеченистон халқининг ҳуқуқларини ҳурмат қилиш ва ҳимоя қилиш учун қасамëд қиламан”, - деди Аҳмад Қодиров.\nҒарб кузатувчилари 5 октябрда Чеченистонда бўлиб ўтган президентлик сайловлари эркин ва адолатли бўлмади, дея танқид қилишди. Расмийларга кўра, Москва томонидан тайинланган Аҳмад Қодиров президентлик сайловларида деярли 81 фоиз овоз қозонган.\nПрезидентни қасамëдга келтириш маросими давомида чечен қуролли гуруҳлари ҳужум қилиши эҳтимоли туфайли, Гудермес шаҳрида хавфсизлик чоралари кучайтирилди.


Мухтор Шаханов: Инсон устидан турли кўринишдаги зўравонликларга барҳам бериш лозим\n14:10 / 21.05.2016\nҚозоғистонда ер ислоҳотлари бўйича комиссиянинг Остонада бўлиб ўтган иккинчи йиғилишида, шоир Мухтор Шаханов, рухсатсиз митинглар ўтказишга чақирганларнинг қўлга олиниши бўйича ўз қарашларини билдириб ўтган, деб хабар қилмоқда Tengrinews.\n«Биз, мамлакатда 40дан ортиқ киши ушланганидан ташвишдамиз. Фикримча, бу инсонга нисбатан зўравонликдир. Агар бу ҳолат давом этадиган бўлса, бизнинг бу ерда тўпланишимиздан не наф?» — деган Шаханов.\nУнинг фикрича, бундай салбий кўринишларга барҳам бериш лозим. Шахановнинг, нима учун бу каби нохушликлар содир бўлмоқда деган саволига, мажлис қатнашчиси, бош вазир ўринбосари Бакитжан Сагинтаев: «Яхши, биз сизнинг саволингизга яна қайтамиз. Ҳозирча, кун тартибига мувофиқ давом этамиз», - дея жавоб берган.\nКейинроқ, мамлакат бош прокурори ўринбосари Андрей Кравченко Шаханов саволига изоҳ бериб, «Қозоғистон ҳуқуқ-тартибот органларининг айрим ҳатти-ҳаракатлари баъзи кишиларнинг норозилигига сабаб бўлмоқда. Барча нарсанинг ўз сабаби бор. Айтмоқчиманки, ҳуқуқ идораларининг чоралари қонунбузарликнинг олдини олишга қаратилган эди», — деган.\nБунда, Кравченконинг қайд этишича, 6 майгача айрим шахсларни жиддий жавобгарликка тортиш бўйича ҳеч қандай чоралар кўрилмаган. Аммо, кейинги ушланганлар, митинг ўтказишга рухсат йўқлигидан хабардор бўлишган. Рухсатнинг мавжуд бўлиши, митинг ўтказишнинг асосий шартларидан бири ҳисобланади.


“Густав” Нью-Орлеанга яқинлашмоқда\n18 май 2021, Тошкент вақти: 02:45\n“Густав” довули Мексика кўрфази ва АҚШнинг Нью-Орлеан шаҳрига яқинлашмоқда.\nЛуизиана штати ҳокими Бобби Жиндал сўзларига кўра, шу пайтгача икки миллионга яқин фуқаро хавфсиз жойга кўчирилган.\nАҚШнинг Республикачилар партияси ҳам эса душанба куни иш бошлайдиган ўз қурултойи очилиш маросимини қисқартиришга қарор қилди.\n“Бугун партия сиёсатини четга суриб, фуқаролик бурчимизни адо этадиган кундир. 300 миллион америкаликлар сафига қўшилиб, ҳаракат қилиш лозим бўлган кундир. Шунинг учун партиямизнинг айрим тадбирларини қисқартиришга қарор қилдик”,- деди Республикачилар партиясидан АҚШ президентлигига номзод Жон Маккейн.


"Балиқлар мамлакати" муаллифи Тошкентга киритилмади\nUzbekistan -journalist Victoria Ivlevа deported from Uzbekistan 24.03,2011\nРоссияда нашр этиладиган «Новая газета»нинг машхур мухбири Виктория Ивлева Тошкент аэропортидан депортация қилинган.\nБу воқеа 23 март куни Тошкент аэропортида содир бўлган. Виктория Ивлева Ўзбекистонга 6 кунга келган эди. Бу ерда унинг маҳаллий мухбирларга замонавий фотожурналистика бўйича дарс ўтиши режалаштирилганди.\nАммо Тошкент аэропортининг паспорт назорати пунктида уни ушлаб қолишган ва шаҳарга чиқаришмаган. Ивлевага бунинг сабаблари ҳам тушунтирилмаган. Кейинроқ эса уни депортация қилишган.\n2006 йилнинг 20 ноябрида Москвада нашр этиладиган “Новая газета” да россиялик журналистнинг Ўзбекистонга бағишланган “Балиқлар мамлакати” сарлавҳали репортажи чоп этилган эди. Мазкур репортаж қаҳрамонларидан бири, ҳайдовчи йигит Шарифнинг “Биз балиқлар мамлакатига айланиб қолдик, ҳаммамиз жиммиз. Бундан кўра аввалгидай қўйлар мамлакати бўлиб қолганимиз афзал эди, чунки қўйлар ҳеч бўлмаганда аҳён-аҳёнда маъраб туриш ҳуқуқига эга”, деган гаплари мақолага асос қилиб олинган эди.\nUznews.net интренет сайтининг ёзишича, мазкур мақола чоп этилганидан сўнг Виктория Ивлева Ўзбекистонга келиши мақбул бўлмаган шахслар “қора рўйхатига” киритилган бўлиши эҳтимол. Унинг Тошкент аэропортидан депортация қилиниши ҳам шу ҳолат билан боғлиқ бўлиши мумкин.\nВиктория Ивлева сўнгги 24 кун давомида Ўзбекистонга киритилмаган хорижлик иккинчи журналистдир.\n29 феврал куни Тошкентга келган Би-Би-Си мухбири Наталя Антелава ҳам расмийлар томонидан аэропортдан ташқарига чиқарилмаган ва депортация қилинган эди.


АДЛ Фаластин-Исроил сўзлашувларини қувватламайди\n23 октябр 2021, Тошкент вақти: 03:00\n- Фаластинликлар Исроил билан билвосита музокараларга киришмайди, - деб баёнот берди чоршанба куни кечқурун\nАраб давлатлари лигаси бош котиби Амир Муса.\nУнга кўра, бу ҳақда унга Фаластин мухторияти раиси Маҳмуд Аббоснинг ўзи айтган. Фаластин раҳбариятининг бу масалада расмий баёноти ҳозирча мавжуд эмас.\nАввалроқ Исроилнинг Шарқий Қуддусда яҳудийлар маҳаллаларини кенгайтириш режасидан норозилик ифодаси тариқасида Исроил-Фаластин сўзлашувларини қўллаб-қувватламаслиги мумкинлигини Араб давлатлари лигаси билдирган эди.\nБир неча кун муқаддам Исроил Шарқий Қуддусда 1600та янги турар-жой қуражагини эълон қилган эди.\nФаластинликлар ва араб давлатлари Исроилнинг бу режасига кескин қаршилик билдирмоқда.\nИсроил режасини Яқин Шарқ сафарини давом эттираётган АҚШ вице-президенти Жо Байден чоршанба куни яна бир бор танқид қилди.\nУнинг фикрича, Исроил бу режаси билан Фаластин билан сўзлашувлар ўтказиш учун муҳим бўлган ўзаро ишончга путур етказмоқда.


Абдулазиз Камилов Қатардаги «Толибон» ваколатхонаси раҳбари билан учрашди – Газета.uz\n12 апрель 2021, 12:58 Сиёсат\nЎтган ҳафтада ташқи ишлар вазири Абдулазиз Камилов бошчилигидаги Ўзбекистон делегацияси Қатар давлатига амалий ташриф билан борди.\nТИВ матбуот хизматининг хабар беришича, 10 апрель куни Доҳада делегация Қатардаги «Толибон» ҳаракати сиёсий ваколатхонаси раҳбари мулла Бародар Ахунд билан учрашди.\nУнда Афғонистонда барқарор ва узоқ муддатли тинчлик ўрнатиш мақсадида тинч сиёсий жараённи илгари суриш билан боғлиқ масалалар муҳокама қилинган.\nМулла Бародар Афғонистон муаммоларига доимий эътибор қаратаётгани учун Ўзбекистон президенти Шавкат Мирзиёевга самимий миннатдорлик билдирди. Бундан ташқари, «Толибон» ҳаракати раҳбарияти вакили Ўзбекистоннинг Афғонистонда транспорт ва энергетика соҳаларида муҳим иқтисодий лойиҳаларни амалга ошириш бўйича ташаббусларини мамнуният билан қўллаб-қувватлади.\n«У, айниқса, Ўзбекистон томонидан амалга оширилаётган йирик инфратузилма лойиҳалари нафақат Афғонистоннинг иқтисодий ривожланишига, балки мамлакатда тўлақонли тинч сиёсий жараённи бошлаш учун зарур шарт-шароитларни яратишга хизмат қилишини таъкидлади. Шу ўринда Афғонистон келажакда Марказий ва Жанубий Осиё ўртасида «ишонч ва ҳамкорлик кўприги»га айланиши мумкинлиги билдирилди», — дейилади ТИВ хабарида.\nШунингдек, Абдулазиз Камилов 11 апрель куни Қатар давлати амири Шайх Тамим бин Ҳамад Ол Соний, Қатар бош вазири ўринбосари, ташқи ишлар вазири Шайх Муҳаммад бин Абдулраҳмон бин Жосим Ол Соний билан ҳам учрашди.\nТомонлар ўзаро сиёсий мулоқотни фаоллаштириш, шунингдек, савдо-иқтисодий ва инвестициявий соҳаларда ҳамкорликни сезиларли даражада ошириш зарурлигини таъкидлади.\nҚолаверса, Афғонистонда узоқ муддатли тинчликка эриши ва хавфсизликни таъминлаш бўйича иклюзив музокараларни илгари суришнинг муҳимлиги таъкидланди.\nБундан ташқари, Ўзбекистон делегацияси Қатар савдо ва саноат вазири Али бин Аҳмад ал-Куварий билан ҳам учрашди.


Вақти келгунча ўзимизни ютилишдан сақлашимиз керак… « Ўзбекистон Халқ Ҳаракати\nВақти келгунча ўзимизни ютилишдан сақлашимиз керак…\n24 March 2016 - 5:00\nТУРКИСТОН ҚАЙҒУСИ — 22\nБиринчи дунё уруши чиқиши билан олам сиёсати ўзгарди. Ўша замон подшоҳлари тахтларидан ажрагач, Русияда коммунистлар фирқаси ғалаба қозондилар. Бунинг натижасида совет ҳукумати қурилиб, унга қарашли бутун ўлкаларда динсизлик, худосизлик бошланди. Энди бу аждарҳодан қутулиш учун қандай чора қўлланилиши керак деган масаланинг вақти ўтканлигидан бу ҳақда фикр юритиб ўтиришнинг ҳеч ҳожати йўқдир.\nБироқ пайғамбаримизнинг ғойибдан хабар берган мўъжиза сўзларига қараганда ва ҳам ҳозирги жаҳон сиёсатининг кетишича, олдимизда улуғ воқеалар бўлиши шубҳасиздир. Мана шу каби буюк воқеалар бўлар экан, дунё бўйича умумий ўзгаришлар бўлмай қолиши мумкин эмас. Шу ўзгаришлар натижасида мустабид тузумнинг темир қўрғонлари тор мор қилиниб, асрлар бўйи золимлар асорати остида ётган бечора ватан аҳллари ўзларининг ҳалол мерослари она ватанлари бўлган Туркистон ўлкасига шунда, албатта, эга бўладилар.\nЛекин бу муборак кунга еткунчалик бу аждарҳодан қутулиш эмас, балки унга ютилиб кетишдан сақланиш чораларини имконият борича қилиб туришимиз лозимдир. Йўқ эса бутун дунёни титратган Темур каби шон-шавкатли ҳоқонлар мамлакати бўлган улуғ Туркистон ўлкаларини бу ялмоғизлар ютиб сингдириб кетишлари кўп узоқ эмас. Чунки, Оврупо давлатлари томонидан асрлардан бери бутун дунё бўйича қўлланиб келинган мустамлакачилик сиёсати, иккинчи дунё уруши тугаши билан ўзгариб, ҳар миллат ўз ватанларига эга бўлиб, ўз ҳукуматларини қўлга олдилар. Ўша кундан бошлаб, ёлғиз Англия давлати Осиё, Африкадаги мустамлакаларидан 30 дан ортиқ мамлакат ҳалқига озодлик бериб, яна янги усулда ҳукуматларини қуриб ўзларига топширди.\nЭнди бутун оламда мустамлакачилик йўқолиб, озодлик даври бошланганига қарамай, совет империяси бир томондан ўз қўли остидаги ўн олти ўлкалик халққа тил учида қоғоз устида озодлик берган бўлиб, иккинчи томондан, шармандаларча мустамлакачиликдан ҳам ёмонроқ сиёсат қўллаб, бутун халқни, айниқса, Туркистон халқини қул қилиб, ҳайвондек ишлатмоқдадир. Бунга ҳам қаноат қилмасдан ерлик халқни ютиб сингдириш, ватанларини эса руслантириш қастига тушди. Турли баҳоналар билан Русиядан сел оққандек кишиларни келтириб, ватанимизнинг энг гўзал жойларини булар билан тўлдиришга киришди. Қирғизистон, Қозоғистон ўлкаларидаги ерлик мусулмонлар устида, агар сиёсат шу ҳозирги кетишича давом этса, кўп узоқламаёқ бу икки турк уруғи ўз тилларидан ва ҳам ватанларидан ажраган ҳолда, ҳаммадан илгари руслашиб, ютилишга тайёр бўлиб қолдилар. Чунки иккинчи дунё уруши тўхтаган кунидан бошлаб, ҳозирги тарих 1968 йилга давр бу икки ўлкада ерлик халқларга кўра рус забонларнинг сони тез кўпайганлиги шуни исботлайди. Шунинг учун ҳозир қутулиш мумкин бўлмаганликдан, унинг вақти келгунча ўзимизни ютилишдан сақлашимиз керак. Қайси йўл билан бўлса ҳам ўзини сақлаган миллат, вақти келганда сабабларни тўлиқлаб, чидамлик билан ишга киришар экан, албатта, мақсадни қўлга келтира олади.\nЭнди душманга ютилишдан сақланишнинг энг кучлик қуроли эса, шу икки нарсадан иборат: биринчиси диний ихлос, иккинчиси миллий ҳисдир. Қайси миллат бу ҳисларга ҳалал еткизмай яхши сақлар эканлар, ундай миллат душман томонидан ютилиб кетилиши мумкин эмасдир. Коммунистлар ҳукyмати динга қарши эллик йиллик кураши давомида Ўзбекистон мусулмонларини, айниқса, ўқитувчи ва ўқувчиларни ўз динларидан анчагина йироқлаштириб, диний ҳиссиётларини йўқота олди. Лекин буларнинг миллий ҳиссиётлари ҳар қанча тортишувлар остида бўлса ҳам, шу кунларгача озми кўпми сақланиб келмоқдадир. Энди бу ҳиссиётимизни доимий равишда сақлаб қолишимиз учун, кераклик зарур тилларни ўзлаштирганимиз устига, ўз она тилимизга қаттиқ аҳамият бериб, миллий адабиётимизни юқори кўтариб, илм ва маданият тиллари даражасига етказишимиз лозим. Мана шундагина бизлар олдимизда оғиз очиб тайёрланиб ётган қизил аждарҳонинг ютишидан ўзимизни сақлай оламиз. Тил-адабиётимиз қанчалик ўсиб, тараққий топар экан, илм маърифат ҳам шунчалик кенгаяверади.\nУ ҳолда қуруқ отлиқ Ўзбекистон бўлмай, тилимиз қаторга киргач, адабиётимиз соҳаси кенгайиб унинг обрўйи ошган сайин, миллатимиз ҳурмати кўтарилади. Бу эса миллий ҳиссиётимизни сақлаб қолиш учун энг кучлик қуроллардан бўлиб ҳисобланади. Шунга кўра диний ҳисдан ажраганлари устига миллий ҳисларидан ҳам ажрамоқ, XX аср маданият аждарҳоси оғзига тушиб ютилди демакдир. Шунинг учун ёш қари демай ватанпарвар, миллатсевар ўзбек олимлари ўзларининг келажак авлодлари олдидаги энг муқаддас вазифаси деб билиб, бу хизматни эсларидан сира чиқармасинлар!\nБир миллат ўз ҳаётий ҳуқуқларини керакли шароити билан қўлга келтириши учун, у миллатнинг олий ҳиммат ўғиллари фидойиларча мол-жонини аямай, бу йўлда ҳар қанча қийинчилик чиқар экан унга қарши кўкрак кериб, чидамлиқ билан иш олиб борар эканлар, ана шундагина ҳақиқатни юзага чиқариб, ўз мақсадларига эриша оладилар. Ҳиммати ўзидан ошмаган олимларнинг бутун қилган ҳаракатлари ҳайвонларча қорин тўйгазишгагина боғланган бўлиб, улар иродасиз, инсон суратлик жаниворлардир. Ўз тилларини унитиб, муқаддас динларини ҳаммадан илгари ташлаган ҳолда, улар илон оғзига келган қуёндек ютилишга яқин турадилар.\nПайғамбаримиз Муҳаммад алайҳиссалом «Киши қайси халқ тилини ўрганиб, илмини олса, унинг тузоғига тушмай, зиён заҳматдан ўзини қутқара олади», дедилар. Бундай бўлгач, тил ўрганиб, ўқув ўқитувдан кутилган бизнинг биринчи мақсадимиз: бутун дунёга танилган Ватанимиз Турон Туркистон тарихини қоралашлардан сақлаб ва ҳам келажакдаги авлод наслларимизни селдек келаётган босқинчиларга ютилишидан қутқаришдир. Агар шундай қилинмас экан, иймонликлар худо олдида жавобга тортилиб, бошқалар эса, сўнгги авлод болаларимиз тилида туганмас лаънатга қоладилар.\nЯна ўз сўзимизга қайтайлик. Золимлар томонидан ноҳақ олинган шунча кўп қирғизлардан ёлғиз «сўпочи чолдан бошқа ҳеч ким қутилолмади. Айниқса, бетобликга учраган ёши улуғ кишилардан ҳеч ким қолмади. Бунинг устига ўзларига қарши гумон қилиб, ер ости камераларида сақланмиш мазлумлардан қоронғу тунлари, олдиндан қазиб тайёрлаб қўйилган чуқурларнинг лабига келтириб, отилган чопилганлар ҳам оз эмас эди. Шу каби оғир кунлар бошга тушганида яхши ёмон кўзга кўриниб, дўст душман шунда ажрайди. Эр керакким, шундай оғирчилик кунлари торчилик ерларида кишиликни йўқотмай ўзини тута билсин.\nЯхшилик кунларда барча дўст бўлур,\nҚора кун тушганда кимдир ожиз ўлур.\nШундоқ қийинчилик билан Пишпек ер ости турмасида ётқанимда менга жон куйдириб, вафодорлик билан хизмат кўрсатувчилар Сўқулуқ тунгонларидан Довудҳожи, Маъсудҳожи, Маъсудохун бошлиқ шогирдларим эди. Бу тарих ёзилган кунлари қарасам ул воқеадан 38 йил ўтмишдир. Ҳозирги 1968 йил тарихида эса, ўша садоқатлик дўст шогирдларимиздан икки уч кишигина қолиб, бошқалари фоний дунёдан ўтиб, марҳум бўлмишдирлар. Биз учун мол жонини аямаган, худо учун дўст тутинган, вафолик шогирдларимиз эдилар. Аллоҳ улардан рози бўлсин!


Чоп этилган: 09.02.2015\nҲазрат Умар Қурайш қабиласининг Бану Адий уруғидан. Жоҳилият даврида қабиланинг элчиликка масъул кишиси бўлган.\nФил йилидан ўн уч йил ўтиб туғилган. Набийга нубувват келганида йигирма етти ёшда бўлган ва нубувватнинг олтинчи йили Исломни…\nЧоп этилган: 21.01.2015\nТўлиқ исми: Абдуллоҳ ибн Усмон ибн Омир ибн Амр ибн Каъб ибн Саъд ибн Тим ибн Мурра ибн Каъб ибн Луай Қурайший Таймий. Куняси: Абу Бакр. Лақаби: Атиқ ва Сиддиқ. “Атиқ” дейилишига юзи истарали ва яхшилик қилишда биринчи экани сабаб бўлган.…\nЧоп этилган: 13.01.2015\nЗайд ибн Арқам Расулуллоҳ (соллаллоҳу алайҳи ва саллам) билан бир замонда яшади, ғазотларда қатнашди. Бани…\nИмрон ибн Ҳусайн\nЧоп этилган: 23.12.2014\nИмрон ибн Ҳусайн ҳижратнинг еттинчи йили Исломни қабул қилди. Cевимли Пайғамбаримизга яқин ёрдамчи бўлди. Бир неча жангларда иштирок этди ва Макка фатҳи куни Ҳузоа қабиласининг байроқдори бўлди. Пайғамбар хонадонида илм олиб, фақиҳ бўлиб…\nҲаким ибн Ҳизом обрўли, бадавлат оилада оқил, яхши хулқли бўлиб улғайди. Қавми уни ҳурмат қилиб, рифодат…\nАбдуллoҳ ибн Умми Мaктум кўзи oжиз киши эди. Худди Билол ибн Рабоҳ каби Расулуллоҳнинг муаззинлари бўлган. Қуръони каримнинг ўн oлти oяти у ҳақда туширилгaн.\nАбдуллoҳ ибн Умми Мaктум aсли қурaйшийлaрдaн, Рaсулуллoҳ билaн қaриндoшлиги бoр,…\nАбу Суфён Пайғамбаримиз Муҳаммад (соллаллоҳу алайҳи ва саллам) билан бир оилада катта бўлган тенгдош, амакиларининг ўғли ва эмикдош эди. Ваҳий келгунига қадар Пайғамбаримизга (соллаллоҳу алайҳи ва саллам) энг яқин дўст ва суянчиқ бўлган.…\nАсли Бани Маън қабиласидан бўлган Суъда бинти Саълаба саккиз ёшли ўғли билан она қишлоғига бориш яқинларни зиёрат қилиш учун отланди. Карвонга қароқчиларнинг тўсатдан ҳужум қилиши мумкинлиги қариндошларини кўриш илинжида хурсанд кетаётган…\nХазраж қабиласига мансуб Муоз ибн Жабал Исломни биринчи бўлиб қабул қилган мадиналиклардан эди.\nБу саҳобий Расулуллоҳ (соллаллоҳу алайҳи ва саллам) билан бирга ҳаёт синовларидан ўтди. Набий (соллаллоҳу алайҳи ва саллам) билан доим бирга…\nУмму Сулайм” лақабли Румайсо бинти Милҳоннинг эри вафот этиб, бева қолгани хабари Абу Талҳа Зайд ибн Саҳлан-Нажжорий қулоғига етганида кўнглида бирнима ғимирлади. УммуСулаймахлоқ-одобдаибратли, ақлли-заковатли, қўлигулаёлларданэди. Бундайаёл…\n8-саҳифа. Жами 10 саҳифа


Россиядан ўқитувчилар маҳаллий мактабларда ишлаш учун Ўшга келишди - 0\nЎш мактабларида рус ўқитувчилари ўз ишларини бошлайдилар. Бу ҳақда Россия фан ва маданият маркази хабар бермоқда.\nМаълумотга кўра, 18-февралда Россия Таълим вазирлигининг «Чет элда рус ўқитувчиси» гуманитар лойиҳаси доирасида ўқитувчиларидан иборат 16 нафар делегация жанубий пойтахтга етиб келди.\nЛойиҳа 2019-2020 ўқув йилидан бошланган. Ўшанда 17 нафар рус тили ва адабиёти, математика ўқитувчилари ва бошланғич синф ўқитувчилари Ўшга келишган эди. Бу йил шаҳар мактабларида 29 ўқитувчи ишламоқда.\n«Ўқув йили бошида ўқитувчилар таълим муассасаларига бириктирилган, аммо карантин чоралари туфайли улар Россияда бўлгани учун онлайн режимида дарс беришган. Эпидемиологик вазият яхшиланганидан сўнг, жонли ўқишни давом эттириш имконияти пайдо бўлди ва гуруҳ Ўшга етиб келди », – дейилади РФММ хабарида.\nЖамият, Илм-ФанРоссия, Ўқитувчи, Ўш шаҳри


«Реал»нинг икки собиқ юлдузи жамоага қайтишни истамоқда\n10:46 / 30.11.2016 7363\nМадриднинг «Реал» клуби собиқ футболчилари Анхель Ди Мария ва Месут Ўзил ўз вақтида жамоани тарк этганидан афсусланмоқда ва клубга ўз хизматларини қайта таклиф қилмоқда. Бу ҳақда Marca хабар берган.\nДи Мария «ПСЖ»да бахтиёр эмаслигини ва Карло Анчелотти «Реал»и давридаги спорт формасига қайта олмаётганини билдирган. Манбада ёзилишича, футболчи «ПСЖ» ўйин услубига мослаша олмаётган эмиш. Футболчи «Реал»дан кетганидан кейинги фаолиятида ўсиш бўлмаётганидан норози.\nЎзилнинг амалдаги шартномаси 2018 йил ёзда ниҳоясига етади. Футболчи ҳозирча «Арсенал» билан янги шартнома бўйича музокараларни якунлай олгани йўқ, шу боисдан унинг Испанияга қайтиш эҳтимоли бор, деб ёзади [«Реал»ни доим қўллаб-қувватлаши айтиладиган] газета.\nФлорентино Перес ва «Реал» раҳбарияти футболчиларнинг вазиятини кузатмоқда.Улар Ўзил ва Ди Мария ҳар қандай клубни кучайтира олади деб ҳисоблашади.\nБонуччи: «Реал» таклифини рад қилдим»\n«Реал» Бэйлни сотмоқчи. Унга уч клуб даъвогар\n«Реал» президенти Бэйлнинг трансфер нархини белгилади


Ўзбек алифбосидаги ўзгаришлар. Мен нима учун...\n27.10.2018 11:36 1 1903\n22 октябрь куни Алишер Навоий номидаги Тошкент давлат ўзбек тили ва адабиёти университетида «Лотин ёзувига асосланган ўзбек алифбосини кенг жорий этиш ва янада такомиллаштириш муаммолари» мавзусида республика илмий-амалий конференцияси бўлиб ўтди.\nКонференцияда лотин ёзувига асосланган жорий алифбомиздаги бир неча ҳарфлар ўзгартирилиши бўйича таклифлар берилди. Киритилиши кутилаётган янги ўзгаришларга кўра:\nЧ (Ch ch) — Ç ç шаклида ёзилади, Ng — алифбодан олиб ташланади ва унинг талаффузи ўқитиш жараёнида алоҳида тушунтирилади.\n«Ch, ch» ҳарф бирикмаси ўрнига «Ç, ç» жорий этилиши муносабати билан алифбога «С» ҳарфини жорий этиш ҳам таклиф этилмоқда ва бу ҳарфдан «Жон», «жўжа» сўзидаги «Ж» ҳарфи ўрнида фойдаланиш мўлжалланмоқда: «con», «cŏca».\nЖорий лотинча алифбодаги «J, j» ҳарфи ҳам қолади, ундан «журнал», «жирафа» каби сўзлардаги сирғалувчи «Ж» ўрнида фойдаланиш мўлжалланмоқда: «jurnal», «jirafa».\nБундай қарорга келинишига «Ç» ҳарфини алифбога киритиш учун қилинаётгани таъкидланмоқда. Яъни, «С»ни киритмай туриб, унинг асосида ясаладиган «Ç»ни алифбога киритиш мантиқсиз, деб ҳисобланмоқда. Филолог Шаҳноза Тўрахўжаева ўзининг телеграмдаги каналида ушбу мавзу доирасида навбатдаги постини эълон қилди.\nМен нима учун «Ж»нинг иккита бўлишига қаршиман?\nАхир, «ж» (аждар) ва «дж» (жўжа) (шартли равишда шундай белгилаб турайлик) товушлари тилимизда «Х» ва «Ҳ»дан кўра аниқроқ фарқланади-ку. Деярли барча шеваларда фарқланади. Фақат рус эмас, шарқ тилларидан ўтган ва асрлар давомида тилимизга сингиб кетган «ж» товуши наҳотки алоҳида белгига лойиқ эмас?\nЛойиқдир, балки. Лекин гап бошқа ёқда. Ёзув тарихига қаранг. Ёзувни ўзгартириш ҳамиша катта талафотлар келтирган. Бобурнинг «Хатти Бобурий» билан бўлган аччиқ тажрибаларини эсланг. Кейин алифболар (сиёсат) ўзгариши ортидан ёқиб юборилган китобларни, жувонмарг кетган ақлли бошларни эсланг. Алифбо доим дин ва сиёсатнинг измидаги нарса бўлиб келгани учун ўзи ҳам кучли бир қуролга айланиб қолган.\nМен масаланинг айнан шундай, сиёсатдан ташқарида кўрилишини истар эдим. Яъни алифбо сиёсат туфайли эмас, ички эҳтиёж сабаб ислоҳ қилинаётганини одамларга тушунтириш керак деб ўйлайман.\nБунинг учун, аввало, чиндан ҳам алифбо ислоҳида сиёсий мотивлардан воз кечиш лозим. Агар «Ж»ни иккита қилиш учун туркий дунё билан яқинлашишдан бошқа салмоқлироқ сабаб бўлса ва у сабаб шунча оворагарчиликларга арзиса, алмаштириш керак. Лекин бирлаштириш, узоқлаштиришни алифбога юкламаслик лозим.\nСабаби, энди бу ишни алифбо қила олмайди. Қолаверса, сиёсатга қараб ўзгарган алифбо беқарор алифбо экан деган хулосамиз бор, афсуски.\nЭнди масаланинг бевосита фонетик жиҳатига ўтайлик. Ўша куни конференцияда Низомиддин Маҳмудов домлага ҳурматим ортди. Чунки домла ўзгаришларни имкон қадар сиёсий майдондан ташқарида, айнан мен айтаётган тилшунослик ва функционаллик нуқтаи назаридан баҳолаб, изоҳлаб бордилар. Айниқса, «Ў» ва «И»ни ҳам бир нечта қилиш таклифлари айтилганда. Домлага раҳмат!\n«Ж» эса «Ў» ва «И» каби эди деярли. Яъни, ўрнига қараб «ж» ва «дж» деб талаффуз этиб кетса бўлаверади, маъно фарқламайди («Ў» ва «И» дан фарқли равишда), шунча йиллар, асрлар давомида битта ҳарф билан ифодаланса-да, тилимиздан йўқолиб кетмаган.\nШунда «Ж»ни иккита қилишга икки сабаб қолди: «С»ни алифбога қандай қилиб бўлса-да киритиш ва туркий дунё билан яқинлашиш. «С» ни «Ч» қилиб киритиш таклифи билан биринчи сабаб бекор бўлди. Иккинчиси ― яна ўша сиёсий сабаб қолди.\n(Аслида мен «С»га диакритик белги улаб «Ч» қилаверайлик, бунинг учун «С»ни алифбога киритиб ўтирмайлик, дедим. Назаримда, энг осон йўли шу. Сал мантиқсизлик бўлса, тушунтириб юборса бўлади).\nЯна бир нарса, нариги 4 ҳарфда шунчаки ҳарфга ҳарф алмашиш бўляпти, унинг иши осон. Бу ҳарф ўрнига бунисини ёзасан дейилади, тамом. «С» ҳарфи «Ж» бўлиб кирадиган бўлса, бу янги ҳарф қўшиш, бунинг иши оғирроқ. Минглаб сўзлар имлоси ўзгаради, имло ва изоҳли луғатларда қайта таснифланишлар қилиш ва уларни қайта чоп этиш керак бўлади. Кейин одамларни уларни сотиб олиши, кўриб, ўрганиб чиқиши ва амал қилиши масаласи бор.\nБу олдимизда ечилиши лозим бўлган шунча муаммолар турганда, йўқ жойдан янги муаммо чиқариб, ўзимизни бекор чалғитиш деганидир.\nАрзийдими шунча иш шу бир ҳарф учун? Менимча, йўқ.\nҚолгани жиддий сабаблар эмас.\nсаводсиз бўлиб қолиш (4 та ҳарф саводга таъсир қилмайди, агар таги савод бўлса);\nAndicon, Camol, cacci (вақт ўтиши билан ўрганиш мумкин);\n«Х» ва «Ҳ» каби чалкашликлар юзага келиши («ж» ва «дж»ни талаффузда фарқлаш «Х» ва «Ҳ»дан осонроқ) ва ҳоказо.\nҲозир ҳарф ислоҳидан ҳам муҳимроғи ИМЛО ҚОИДАЛАРИ! 20 йилдан ортиқ вақт ўтди, имло қоидаларимиз чалкаш, sentabr ― sentyabr дея бўлиниб ётибмиз.\nУндан ҳам муҳимроғи ― умуман ўзбек тили масаласи. Асли оёғида маҳкам турган тилнинг имлоси ҳам маҳкам бўлади (майли, бу дафтарни очмайман ҳозир).\nАлифбони сиёсатдан ажратиш керак. Ташқарида 21-аср, жаноблар!\nўзбек алифбоси Лотин имлоси


Конституция куни – оддий кун эмас - Anhor\nAnhor Все посты Конституция куни – оддий кун эмас\nБугун Конституция Куни. Дам оладиган кун, тўйиб ухлаш, ўзингизни оилангиз ва яқинларингизга бағишлаш учун яхши имконият… Агар сиз ҳеч қачон қўлингизга Конституцияни олиб варақлаб кўрмаган бўлсангиз ёки буни қилганингизга анча вақт бўлган бўлса, бугун давлатнинг Асосий Қонуни билан танишиш ёки уни яна бир эслаш айни муддао бўларди.\nКонституция – шунчаки қонунлар тўплами эмас. У ҳар биримизга дахлдор бўлган ноёб ҳужжат, шу боис уни билиш шунчаки қизиққанингиз учун, эмас, айнан ўзингизнинг қонуний ҳуқуқларингизни билиш учун керак. Ҳуқуқлар эркинликлардан нимаси билан фарқ қилиши ҳақида ўйлаб кўрганмисиз? Айнан Конституция инсон ҳуқуқлари ва эркинликларига олий юридик кучни беради, унинг ор-номуси ва қадр-қимматини ҳимоя қилади.\nМен ҳам ушбу материални ёзишга киришар эканман, ишлаш ва сўз эркинлигига бўлган ҳуқуқ ва эркинликларимни амалга оширяпман. Чунки буни менга Конституция кафолатлайди.\nКонституция – мамлакатдаги барча қонунларнинг асоси, ҳар қандай маданий давлат ҳаётининг пойдеворидир. Ҳар бир фуқаро Конституцияга ўз муносабатини ўзининг ҳаётий тажрибасидан келиб чиққан ҳолда шакллантиради.\nКимдир ўз ҳуқуқларини муваффақиятлироқ амалга оширади, чунки ўз муаммоларига нисбатан эътиборни, ҳуқуқ ва эркинликларига нисбатан ҳурматни ҳис қилади, кимдир эса амалдор шахснинг ман-манлиги, лоқайдлиги, дағдағасига дуч келади, бу эса одамлардаги давлат машинасига, қонун устуворлигига бўлган ишончнинг йўқолишига олиб келади.\nБундай умидсизлик натижасида ҳаётда қонун эмас, балки таниш-билишчилик ва келишиб олиш қобилияти муҳим деган фикр шаклланиши мумкин. Бу эса, биринчи навбатда, Конституциянинг нуфузига путур етказади, уни мамлакатнинг асосий қонунидан оддий китобчага айлантириб қўяди.\nАйнан шу ерда ҳар биримизнинг фуқаролик позициямиз муҳим, яъни кимдир ўз нафсонияти, шахсий манфаатлари, такаббурлиги туфайли фуқароларнинг ҳуқуқ ва эркинликларини топтаганида бунга бефарқ бўлмаслигимиз, индамасдан турмаслигимиз муҳим.\nДўстлар, сизларни Anhor.uz таҳририяти номидан Конституция Куни билан табриклаймиз! Сизларга саломатлик ва бефарқ бўлмасликни, Конституция ва конституцион ҳуқуқларимизни ҳимоя қила олиш қобилиятини тилаб қоламиз.\nЛола Исламова, Anhor.uz бош муҳаррири\nАвтобусми ёки консерва банкаси?


2022 йилдан Самарқанд туманидаги ғалла майдонлари ўрнига сабзавот маҳсулотлари экилади - Халқ сўзи\n2022 йилдан Самарқанд туманидаги ғалла майдонлари ўрнига сабзавот маҳсулотлари экилади\n08:58 28 Апрель 2021 Жамият\nСамарқанд туманида 290,6 гектар иссиқхона хўжаликлари мавжуд бўлиб, 27 гектари Жанубий Корея, 4 гектари Хитой, 2 гектари Туркия услубидаги ва қолгани маҳаллий услубдаги иссиқхоналарни ташкил этади.\n«Ихтиёр қурилиш сервис» МЧЖга қарашли 2 гектарли иссиқхона 2017 йилда Корея технологияси асосида барпо этилган бўлиб, 2018 йилдан иш бошлаган. Унда 33 нафар ишчи-ходим меҳнат қилади.\nИссиқхонада деярли барча ишлар техника асосида бошқарилади. Ернинг намлигига қараб кўчатлар автоматик тарзда томчилатиб суғорилади. Помидорлар гидропоника усулида етиштириляпти.\n— Помидор кўчатларини октябрь ойида экканмиз, — деди «Ихтиёр қурилиш сервис» МЧЖ агрономи, туркиялик Аран Кая. — Ўзбекистон қуёшли ўлка бўлгани билан ерлари шўр, алмашлаб экиш ишлари яхши эмаслиги туфайли унумдорлик кам. Шу сабабли биз иссиқхонадан йилига 200-250 тонна помидор оляпмиз. Туркияда эса бундан кўп ҳосил олинади. Бу ерга уч йиллик шартнома асосида келганман.\n«Грин Агро Тред» МЧЖга қарашли 3 гектарлик иссиқхона эса Туркия технологияси асосида барпо этилган.\n— Иссиқхонамиз 2020 йилда ишга тушди, — деди жамият директори Соли Раҳимов. — Помидор уруғларини Туркиядан келтириб экяпмиз. Ўтган йили 5 тонна ҳосил олдик. Бу йил кузда қуёшли кунлар кам бўлгани сабабли ҳосилимиз ўтган йилгидан камроқ бўляпти.\nИссиқхонада етиштирилаётган помидорлар чет элга ва маҳаллий бозорларга чиқарилади.\n— Бизнинг олдимизда жуда катта режалар турибди. Президентимизнинг вилоятимизга ташрифи давомида вилоят фаоллари билан бўлиб ўтган йиғилишда 2022 йилдан Самарқанд туманидаги ғалла майдонлари ўрнига сабзавот маҳсулотлари экиш топшириғи берилди , — деди туман ҳокими Носир Мавлонов. — Шунингдек, туманда маҳсулот етказиб бериш хизмати билан шуғулланадиган компания ташкил этилади. Туманда 2 минг гектардан ортиқ ерга сабзавот экилади ва маҳсулот биринчи навбатда Россия бозорига экспорт қилинади.\nМаълумот учун шуни айтиш керакки, туманда жорий йилда 57 та экспортёр корхона томонидан 14328 АҚШ доллари миқдорида экспорт амалга оширилган.


Бош сахифа > Янгиликлар > “Мен талаба бўлдим!”\nОмадли абитуриентлар учун эсда қоларли кун — тест натижалари эълон қилинганига ҳам кўп бўлмади. Вилоятимиздаги олий ўқув юртларида бўлганимизда билимлар синовига пухта тайёргарлик кўрган ҳолда талабалик бахтига мушарраф бўлган йигит-қизларни учратдик.\n— 191,7 балл билан НДПИнинг тарих факультетига грант асосида ўқишга қабул қилиндим, — дейди биз билан суҳбатда хатирчилик Одил Тонготаров. — Бундан чексиз ҳаяжондаман. Ахир, мен талаба бўлдим! Ҳарбий хизматга бориб келгач, ўзим қизиққан соҳа бўйича тайёргарликни бошлагандим. Ўтган йили етарлича балл тўплаёлмадим. Бу йил эса ўз устимда мустақил ишлашни кучайтирганим натижасини кўрсатди. Келажакда яқинларим, устозларим ва ота-онам ишончини оқламоқчиман. Ўз соҳамнинг етук мутахассиси бўлиб, Ватанимиз тараққиёти учун хизмат қилиш ниятидаман.\nНДКИ ҳам ёшлар билан гавжум. Тест натижалари эълон қилинган доскага қараб, ДТМ рақамини топган йигитнинг ҳаяжонларига биз ҳам шерик бўлдик.\n— Ўқишга кирибман! 150,1 балл, грант асосида! — дейди талабалар сафига қўшилган Руслан Раҳмонов. — Институтнинг технологик жараёнлар ва ишлаб чиқаришларни автоматлаштириш ва бошқарув факультетига ҳужжат топширгандим. Энди талабаман! Қизилтепа агроиқтисодиёт коллежидаги устозларим ва тумандаги 15-умумий ўрта таълим мактаби ўқитувчиси Завқиддин Сафаровдан чексиз миннатдорман. Талабалик бахтига эришишимда уларнинг ҳиссаси катта. Мустақиллигимизнинг 23 йиллигига ўз билимим билан талаба бўлиб, совға ҳозирлаганимдан бахтиёрман. Келгусида юртимиз гуллаб-яшнашига меҳнатим, иқтидорим билан улуш қўшсам дейман.\nТалабаликнинг олтин даврига қадам қўяётган бу каби изланувчан, интилувчан ёшларни олий ўқув юрти талабаси деган ном билан қутларканмиз, Ўзбекистонимиз ривожига ҳисса қўшишдек улкан тилакларингиз амалга ошсин, деб қоламиз.\nКўрилганлар сони: 5962


20 декабрдан Москвада Ўзбекистон банклар уюшмаси расмий делегацияси сафари бошланди\nБасира Ўзбекистон банклари ассоциацияси делегацияси Россия ҳудудий банклари ассоциацияси таклифи билан 20 декабрь куни Москвага келди.\nАйрим кузатувчилар¸ бу сафарга Ўзбекистон ва Россия ҳукуматлари орасида бошланган иттифоқлашув муносабатларининг навбатдаги мисоли сифатида қарамоқдалар.\nРоссия банклар уюшмаси матбуот хизмати вакили Александр Строгановнинг билдиришича:\n”Ўзбекистон банклари ассоциацияси делегацияси вакиллари Москвада “Россия” банклар ассоциацияси президенти Александр Мурычев билан музокаралар олиб боришади. Александр Мурычев Мустақил ҳамдўстлик давлатлари, Марказий ва Шарқий Европа банклар уюшмасининг халкаро кенгашини бошқаради. Ўзбек банкирлари билан музокараларда Россия банклар уюшмаси доирасидаги ҳамкорлик хакида сўз боради”.\nСўзини давом этиб Строганов:\n“Йил бошида Россия банклар уюшмаси делегацияси Ўзбекистонда бўлган эди. У ерда ўзбекистон банклар уюшмаси билан ҳамкорлик қилиш тўғрисида битим имзолаган эди”¸ - дея қўшимча қилди.\nХўш¸ Россия ва Ўзбекистон банклар уюшмаси ўртасида бошланган бундай ҳамкорлик Ўзбекистон банк тизими¸ унинг мижозлари учун бирор ўзгариш¸ қулайлик яратадими?\nЎзбекистонлик тадбиркорлардан бирига кўра¸ бундай ҳамкорлик тадбиркорлар ишини бир оз енгиллатиши мумкин.\n“Буни позитив қадам деса бўлади. Чунки хозирги пайтда Россия билан муносабатларимиз илиқлашуви банкларимиз, халқларимиз орасидаги муносабатларнинг яҳшиланишига, ҳамда иқтисодий муносабатларни янада кенгроқ ривожлантиришга имкон туғдиради. Кўпчилик ўзбекистонликлар бунга яхшилик аломати деб қарашмоқда ва мазкур ҳамкорликнинг яқин орада бизнес бўйича имкониятлар кенгайишига олиб келади дея ўйлашмокда ва умид килишмокда”.\nБу тадбиркор фикрича, бугун Ўзбекистон банклари дуч келаëтган асосий муаммо конвертация масаласи бўлиб қолмоқда.\n”Энди асосий муаммолардан биттаси - бу хозирги пайтда Ўзбекистон банклари савдо-сотиқни амалга ошираётган компаниялар, фирмаларни маблағларини ўз вақтида пулларини конвертация қилиб бера олмаслик муаммоси”.\nЎзбекистон банклари уюшмаси делегациясининг Москвада Олий иқтисодиёт мактаби, Банк иши институти, иқтисодий аналитиклар клуби, шунингдек “Экспириан-Интерфакс” кредит тариҳлар бюроси фаолияти билан яқиндан танишиши кутилмоқда. Шу билан бирга, ўзбекистонлик банкирларни Москвада тайёрлаш бўйича ҳам музокаралар олиб борилади. Таъкидлаб ўтиш жоизки, бу мазкур уюшма делегациясининг Россияга илк сафаридир.


Алоҳида таъкидлаб қўйиладиган фактлар\n“Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастури ижросини таъминлаш бўйича 65 банддан иборат “Йўл харитаси” тасдиқланган. Жорий йилнинг биринчи ярмида давлат дастуридаги 21 та банд бажарилган, 40 таси ижро жараёнида, қолганлари йил якунига қадар амалга оширилади.\nСамарқанд вилояти аҳолсининг 711 минг нафардан ортиғини 18 дан 30 ёшгача бўлган ёшлар ташкил қилади.\nСамарқандда 2021 йил 6 ойи давомида 84 та туристик лойиҳа ишга туширилган. Жумладан, 12 та меҳмонхона фойдаланишга топширилган, 45 та оилавий меҳмон уйлари ташкил этилган. Сайёҳлар учун шаҳар ташқарисида 15 та янги туристик йўналиш йўлга қўйилди.\nЖорий йил биринчи ярмида вилоятнинг ялпи ҳудудий маҳсулоти ҳажми 19 триллион 320 миллиард (аҳоли жон бошига 4 миллион 875 минг) сўмни ташкил этган. Бу ўтган йилнинг шу даврига нисбатан 4,9 фоиз кўпдир.\n“Ургут” эркин иқтисодий зонасида қиймати 402 миллион долларлик 84 та инвестиция лойиҳаси амалга оширилмоқда. Шу пайтгача 313 миллион долларлик 55 та лойиҳа ҳаётга татбиқ этилиб, ҳудудда бир қатор саноат корхоналари иш бошлади ва уларда 4300 нафардан ортиқ киши меҳнат қиляпти.\nҚишлоқ хўжалиги соҳасидаги янгича ёндошув асосида пахта-тўқимачилик йўналишида 10 та, мева-сабзавотчилик бўйича 13 та ва бошқа йўналишларда 21 та кластерлар ташкил этилиб, уларга 164,4 минг гектар ер майдони бириктириб берилган.


ЎзА - “Best western” – янги имкониятлар белгиси\n18.07.2018 20:59 Чоп этиш версияси\n“Best western” – янги имкониятлар белгиси\nГерманиянинг “Plaza Hotelgroup GmbH” компанияси юртимиз иқтисодиётига меҳмонхоналар тармоғи бўйича халқаро инвестицияларни киритмоқчи. Меҳмонхоналар тармоғини қуриш учун “Best Western” халқаро бренди остида қурилиш ишлари олиб борилади.\nТошкент шаҳар ҳокими вазифасини бажарувчи Ж.Ортиқхўжаевнинг “Plaza Hotelgroup GmbH” компанияси раҳбарияти билан учрашувида шу ҳақда сўз борди.\n“Plaza Hotelgroup GmbH” компанияси 2002 йилда ташкил этилган бўлиб, ҳозиргача Германия, Австрия, Чехия ва Нидерландия каби мамлакатларда 34 меҳмонхона қурган. У энг тезкор қурувчи компаниялардан саналиб, катта тажрибага эга. Шу билан бирга, меҳмонхоналарни таъмирлаш билан ҳам шуғулланади. “Plaza Hotelgroup GmbH” компанияси қурган ва таъмирлаган меҳмонхоналар машҳур “Best Western” бренди остида бошқарилади.\nГерманиялик инвесторлар юртимизнинг йирик шаҳарларида туристик меҳмонхоналар қуришни мақсад қилган. Шу мақсадда 100 миллион АҚШ доллари миқдорида сармоя киритилиши кўзда тутилган. Улар томонидан яқин 3-5 йилда 6-8 тагача меҳмонхона қурилади.


Ўзбекистоннинг Тожикистон билан чегараси тўлиқ тозаланди | Azon.uz - Ахборот-таҳлилий портал\n2828 23:00 04.01.2020\nЎзбекистон Тожикистон билан чегара қисмини миналардан тозалаш ишларини якунлаганини маълум қилди. Икки давлат чегара ҳудудининг миналардан тозаланиши Ўзбекистон кучлари ва воситалари билан амалга оширилган. Бу ҳақда Тожикистон ҳукуматидаги манбага таяниб, Asia-Plus маълум қилди.\nТаъкидланишича, Ўзбекистон бунда тожикистонлик сапёрлар хизматидан бош тортган, чунки ишлар Ўзбекистон ҳудудидагина амалга оширилган.\nЎзбекистон Президенти Шавкат Мирзиёевнинг 2018 йил март ойида Тожикистонга ташрифи якунларига кўра, икки давлат етакчиси умумий чегарани миналардан тозалаш бўйича барча ишлар 2019 йил охиригача якунланишига келишиб олишганди.\nЎзбекистон 1990 йиллар охирида Тожикистон билан чегарасининг тоғли ҳудудларини миналаштирган эди. Ўшанда Ўзбекистон буни Тожикистон томондан ўз ҳудудига Ўзбекистон ислом ҳаракати жангариларининг кириши олдини олмоқчилиги билан тушунтирган.\nЯнги чегара пункти очилади\nТожикистон миллий мина маркази маълумотларига кўра, охирги 20 йил ичида Ўзбекистон—Тожикистон чегарасида ва Тожикистоннинг ўзида миналар портлаши оқибатида 374 тожикистонлик ҳалок бўлган, 485 нафари жароҳат олган.\nМаълумотларга кўра, ушбу давр ичида Тожикистон ҳудудини миналардан тозалаш вақтида 2 нафар сапёр ҳалок бўлган, 20 нафари жароҳат олган.\nЎзбекистон Тожикистон Чегара ҳалокат мина Махсус Махсус долзарб Ўзбекистон


Биласизми? Рио-2016 Олимпиадасининг бокс мусобақаларидаги барча ҳакам ва реферилар четлатилганди / Olamsport.com\n30 июл 20:36\nБиласизми? Рио-2016 Олимпиадасининг бокс мусобақаларидаги барча ҳакам ва реферилар четлатилганди\nТеглар : Рио-2016Токио-2020\nРио-2016 йилда эълон қилинган бир янгиликни эслашга қарор қилдик.\nWashington Post нашри, 2016 йилги Олимпия ўйинлари бокс мусобақаларидаги адолатсизликлар ҳақида бир мақола эълон қилганди. Токио-2020 Олимпиадасидаги ҳакамликдан азият чекаётган пайтимиз, 4 йил олдинги воқеаларни эслаш зарар бўлмайди.\nРио-2016 Олимпия ўйинларида бир неча саволли вазиятлар юз берганди. Бир неча спортчилар ҳакамликдан азият чекишганидан норозилик ҳам билдиришганди ҳам. Ирландиялик боксчи Майкл Конлан очиқчасига ҳаваскор бокс тўла коррупция эканлигини иддао қилганди.\nЎшанда бокс ҳакамлик қўмитасини буткул тозалаш иши бошланганди. Иш эса Рио-2016 да ишлаган барча 36 рефери ва ҳакамларни четлатишдан бошланганди.\n"Рио-2016 AIBA учун синиш палласи бўлди", -деган эди президент Чинг Куо Ву олимпиададан сўнг.\nЭътироз билдирган спортчилар рўйхатида, Фазлиддин Ғоибназаровнинг рақиби Гарри Рассел ҳам бор эди. Расселнинг отаси "Менда ҳакамларни сотиб олиш учун пул йўқ", - деб фикр билдирган.\nҚозоғистон вакили Вассилий Левитнинг россиялик Евгений Тишенкога қарши жангида россияликнинг ғалабаси эълон қилинганда эса, арена эътироз билдирганларнинг увиллашидан ларзага келганди.\nМуроджон Аҳмадалиевнинг Ронни Риосга қарши жанги расман эълон қилинди 0\n30 июл 21:00:44\nXakam pakam demasdan oldin özimizga boqelik... Tan olish kerak öta sustku Uzb sportchilari... Dam olishga borganmi deyman bular...\n30 июл 20:48:19\n"Токио-2020 хакамлигидан азият чекаетган вактимиз" ))) хеехххх бу жуда кулгули таьбир булибди,хеч азият чекаетканимиз йук,боксда бугун боримиз шу ))) эртага бундан баттар булади...\n31 июл 06:52:12\nХакамлар демасдан олдин борган боксчиларинга қара турнирга мос эмас нима учун Санжан ва Фанат санлар семирдинг мураббийлар хаммани назарида санлар тарбия қиляпсан соққасини ОЛИБ ёки телефон орқали олгансан лецензонний турнирга шунақаларга оборганиндан кейин шу ахволга тушасан\n31 июл 01:10:03\nMiraziz bilan Tursunoyni aytmasa qogani o'zlari eplolmadi bitta ikkita nohaqlik bo'lsa baxona topiladi silarga


09:39 / 13 октябрь 807 pdf Ўқиш режими + -\nАллоҳ таолонинг биз бандаларига ато қилган улкан неъматларидан бири вақтдир. Вақт кетса қайтиб келмайдиган неъматдир. Ҳикматларда шундай дейилган: “Вақт қилич кабидир. Агар сен уни кесмасанг, у сени кесади”. Яъни вақтдан фойдаланиб қолмасанг, у қайтиб келмайди.\nМуоз ибн Жабал розияллоҳу анҳудан ривоят қилинади: Пайғамбаримиз соллаллоҳу алайҳи васаллам марҳамат қилиб дедилар: «Банда қиёмат куни тўрт нарсадан сўралмагунча, бир қадам ҳам олдинга силжий олмайди. Бу саволлардан биринчиси, умрини нима билан ўтказгани;\nиккинчиси, ёшлик даврида нима билан машғул бўлгани;\nучинчиси, мол-дунёни қай йўсинда топгани ва нималарга сарфлагани;\nтўртинчиси, ўрганган илмига қандай амал қилганидир»\nБаззор ва Табароний ривоят қилган.\nЭътибор берсак, ҳадисдаги тўрт нарсанинг иккитаси вақт ҳақида бўляпти. Умумий тарзда умрдан сўралса, алоҳида тарзда ёшликдан сўралар экан. Ёшлик куч-қувват, ғайрат даври. Мўмин-мусулмон ёшлар бу даврни ғанимат билиб, ибодатга, ҳалол меҳнатга ғайрат билан киришиб, ибодатни ҳам, меҳнатни ҳам пухта бажаришга интилишлари лозим.\nАфсуски, қўл телефонларимиз бизни кўп муҳим ишлардан чалғитмоқда. Тилимизга “вақт йўқ, вақт етишмаяпти” деган гаплар ўрнашиб қолди. Аслида вақтимиз бор, фақат уни тўғри тақсимлай олмаймиз. Бекорчи нарсаларга кўп вақтимизни сарфлаб, муҳим ишларни шошилиб бажарамиз. Улуғ уламоларимиз, кўп асарлар ёзган олимлар яшаган даврда ҳам бир кун 24 соатдан иборат эди. Аммо улар кўп нарсага улгуришган. Ҳали ўқиб охирига етилмаган асарлар ёзишган. Биз эса вақтимизнинг кўп қисмини беҳуда нарсаларга ишлатиб қўйяпмиз.\nСериал 60 дақиқа\nФутбол 90 дақиқа\nКино 90 дақиқа\nФейсбукда кезиш 30 дақиқа\nОшхонада улфатлар билан ўтириш 120 дақиқа\nНамоз 15 дақиқа\nСубҳаналлоҳ дейиш 1 сония\n15 дақиқада ўқийдиган Намозимизга хушуъ-хузуъга қараб 10 баробардан 700 баробаргача савоб оламиз.\nАллоҳ таолонинг фазли билан 5 вақт Намозини ўз вақтида ўқиган банда 50 вақт Намоз ўқиганнинг савобини олади.\nСубҳаналлоҳ деб бир марта айтсак, осмону ер ораси савобга тўлади.\nАллоҳ таолонинг фазли ила 1 дақиқада 60 та, 5 дақиқада 300 та савоб топамиз.\nТан олайлик, баъзиларимиз кўп вақтимизни зикрсиз ўтказамиз. Фейсбукни 1 соатга ёпиб, шу вақтни Аллоҳ таолонинг зикрига сарфласак, Лаа илааҳа иллаллоҳ, Субҳаналлоҳ, Алҳамдулиллаҳ, Аллоҳу акбар, Лаа ҳавла ва лаа қуввата иллаа биллааҳ, Астағфируллоҳ десак, қанча савоб топамиз, Роббимизга ҳамд айтамиз, истиғфор айтамиз, жаннат хазинасини тилга олган бўламиз.\nАллоҳ таоло тилларимиз доим Ўзининг зикри билан, қалбларимиз доим Ўзининг ёди билан, муҳаббати билан банд бўлишини насиб этсин! Вақт деган улуғ неъматдан оқилона фойдаланиб боришимизни ҳаммамизга насиб этсин!\nMuhammadyunus 11:45 / 13 октябрь\nМашаАллоҳ.Ҳозирда биз ёшларни кòп вақтимизни телефон ВА беҳуда сòзлар оляпти.\nMUHAMMADAMIN 11:28 / 13 октябрь\nИншаАллоҳ яхши фойда олдим деб уйлайман энди бу ёғига вақтимни режа қиламан. Энг ёмон бу ҳаётда ҳеч нарса қилмай утиш.\nMamadaliyev Feruzbek 09:51 / 13 октябрь\nАлҳамдулиллаҳ, Аллоҳ бизни тўғри йўлга йўлласин\n20:43 / 12 октябрь 300\nВа яна китоб ҳақида... (биринчи мақола)\n11:39 / 13 октябрь 248\n2381 15:30 / 07.10.2018\nҲар сафар нимадир егинг, кийгинг келса, сотиб олаверасанмиСабрни қачон ўрганасанАллоҳ таоло бу ҳақда Қуръони Каримда шундай деб марҳамат қилган .Эй иймон давоми...\n1545 13:30 / 22 июль\nКишиларнинг қўлидан тутиб Аллоҳ томон бошла Ёдингда тут, Аллоҳ пайғамбарларни фаришталарга эмас, гуноҳкор ва осий инсонларга юборган. Агар инсонлар тоат аҳли давоми...\n1484 15:00 / 20 январь\n869 18:20 / 17.04.2020\n1467 21:00 / 07.08.2019\n1788 16:28 / 15.07.2019\n88223 11:56 / 10.10.2018


Бразилияда бўлиб ўтган ХV ёзги Паралимпия ўйинлари ғолиб ва совриндорлари тақдирланди\nМамлакатимиз спортчилари Бразилиянинг Рио-де-Жанейро шаҳрида бўлиб ўтган XV Паралимпия ўйинларида 8 олтин, 6 кумуш ва 17 бронза медални қўлга киритди.\nУлар Ўзбекистон Республикаси Президенти вазифасини бажарувчи Ш. Мирзиёевнинг 2016 йил 19 сентябрдаги фармойишига мувофиқ, пул мукофотлари билан рағбатлантирилди.\nШу муносабат билан пойтахтимиздаги “Олимпия шон-шуҳрати” музейида 22 сентябрь куни Паралимпия ғолиб ва совриндорларини тақдирлашга бағишланган маросим бўлиб ўтди.\nЎзбекистон Миллий олимпия қўмитаси раиси М. Усмонов ҳамда бошқалар таъкидлаганидек, юртимизда истиқлолнинг илк йиллариданоқ аҳолининг ижтимоий ҳимояга муҳтож қатламлари, жисмоний имконияти чекланганларни қўллаб-қувватлаш, уларнинг спорт билан мунтазам шуғулланиши учун барча шарт-шароит яратилгани ўзининг беқиёс самараларини бермоқда.\nНавбатдаги ёзги Олимпиада ва Паралимпия ўйинларида ҳам спортчиларимиз Ватанимизнинг халқаро майдондаги обрў-эътиборини юксалтиришга муносиб ҳисса қўшиб, ўзларига билдирилган ишончни оқлашди.\n— Республикамизда жисмоний тарбия ҳамда спортни равнақ топтириш учун барча имконият яратилган, — дейди навбатдаги Паралимпия ўйинларининг дзюдо спорт тури бўйича ғолиби Адил Тулендибаев. — Ана шундай юксак ишонч бизга катта рағбат бўлди. Муваффақиятларимизни мустақиллигимиз асосчиси, Ўзбекистон Республикасининг Биринчи Президенти Ислом Каримовнинг ёрқин хотирасига бағишлаймиз.\n— Ватанни севиш, унинг халқаро майдондаги обрў-эътиборини юксалтириш ҳар биримиз учун улуғ саодатдир, — дейди енгил атлетика бўйича Паралимпия мусобақалари олтин ва бронза медаллари соҳиби ҳамда жаҳон рекордини янгилаган Ҳусниддин Норбеков. — Юртимизда ҳар бир инсоннинг жамиятда муносиб ўрин эгаллаши учун юксак ғамхўрлик кўрсатилаяптики, бу иродамиз ҳамда матонатимизни янада мустаҳкамлаб, шижоатимизга шижоат қўшди. ўалабаларимиз барчамизга муборак бўлсин, деймиз!\n— Бундай кўрсаткични қўлга киритганимдан жуда шодман, — дейди 100 метр масофага брасс усулида сузиш бўйича олтин медаль соҳиби Фирдавс Мусабеков. — Баҳсларга тайёргарлик кўришимиз учун барча қулайлик муҳайё этилгани, малакали мураббийлар кўмаги ва халқимиз ишончи бизга қанот бағишлади.\nБеллашувларда “Ўзбекистонлик спортчилар ҳеч кимдан кам эмас”, дея баҳсларга киришиб, ўйлаган ниятимизга эришдик. Ютуғимни Ўзбекистон Республикасининг Биринчи Президенти Ислом Каримов хотирасига бағишлайман.\n— Озод ва обод Ватанда туғилиб, вояга етганимдан чексиз фахрланаман, — дейди сузиш йўналишларида Паралимпия ўйинлари ғолиби ҳамда совриндори Фотима Амилова. — Шунга яраша она-юртим шарафини халқаро ареналарда муносиб ҳимоя қилишга интилдим. Мамлакатимиз Биринчи Президентининг “Маррани дои-мо баланд қўйиб яшанг, азиз болаларим, давр бизники, марра бизники!” деган сўзлари бизга катта ишонч бағишлади. Ниятим, 2020 йили Япониянинг Токио шаҳрида бўлиб ўтадиган навбатдаги нуфузли мусобақада ҳам шоҳсупадан ўрин эгаллашдир.\nЖорий йил 19 сентябрда қабул қилинган тегишли фармойишга мувофиқ, мамлакатимизда жисмоний тарбия ва спортни ривожлантириш, ёшлар ўртасида Паралимпия ҳаракатини тарғиб этишдаги ҳамда Рио-де-Жанейро шаҳрида (Бразилия) бўлиб ўтган ХV ёзги Паралимпия ўйинларида муносиб иштироки, жасорат, матонат ва мардлик намунасини кўрсатиб, юртимизнинг халқаро майдондаги обрў-эътибори ҳамда нуфузини янада юксалтиришга салмоқли ҳисса қўшгани учун ва Ўзбекистон Республикаси Биринчи Президентининг 2016 йил 12 июлдаги қарорига биноан, спортчиларимиз бир йўла тўланадиган пул мукофоти билан тақдирланди. Жумладан, Паралимпия ўйинларида олтин медални қўлга киритган вакилларимизнинг ҳар бири 200 минг АҚШ доллари, кумуш медалга сазовор бўлган спортчиларнинг ҳар бири 100 минг доллар, бронза медалга сазовор бўлган юртдошларимизнинг ҳар бири 75 минг доллар билан мукофотланди.\nПаралимпия ўйинларида ғолиб, совриндор бўлган ҳамда бошқа иштирокчиларга “Malibu” автомобили ҳам берилди.\nЎзбекистон Республикаси халқ артисти Ё. Аҳмедов ва бошқалар спортчиларимизни Паралимпия ўйинларидаги юксак муваффақияти билан қутлаб, уларга келгуси мусобақаларда омад тилади.\nСузиш бўйича Ўзбекистон терма жамоаси аъзоси Ф. Амилова, дзюдочи Ф. Саидов, енгил атлетикачи М. Сахатов мамлакатимизда спортни ривожлантириш ҳамда спортчиларни ҳар томонлама қўллаб-қувватлаш борасида кўрсатилаётган доимий эътибор учун самимий миннатдорлик билдирди.\nМазкур рукндаги бошқа мақолалар: « Жасорат, матонат ва юртга садоқатнинг юксак ифодаси\t«Юксак ғамхўрликдан миннатдормиз!» »


ЎзА - Оролда қолган оққушлар\nҚорақалпоқнинг юраги сари…\nТун. Мўйноқ осмонида юлдузлар чарақлайди. Юлдузларнинг бу қадар ёрқин, кучли, йирик порлаб туриши мени ҳайратга солди. Ҳали замон қуёш тепага кўтарилиб, бутун Орол диёрини нурга белайди. Осмонида эса оққушлар учади…\nБолалигимда эртакларда шундай тасвирларни кўп ўқиганим эсимда. Узоқларга отланган карвон саҳроларда ҳолсиз борар экан, сувсизликдан танг аҳволга тушади, ташналикдан томоқлар қақрайди, бир томчи сув ҳаётга қайтарадигандек. Аёвсиз жазирама уфқларни банд этган. Шундай паллаларда одамларнинг кўзлари бирдан “ярқ” этиб очилади, олисларда ям-яшил боғлар, обод шаҳарлар, шарқираган булоқлар кўзга ташланади. Ҳамма хурсанд, қувончнинг чеки йўқ! Бироқ югуриб борганларида ҳаммаси ғойиб бўлади, у алдоқчи сароб бўлиб чиқади.\n– Айжамал, хаёлинг қаерда? боядан бери гапиряпман, – деди ҳайдовчи оға. – машинадан тушиб туринглар, ёнилғи қуйиш шохобчасида тўхтаб ўтамиз.\nБизлар беш кишидан иборат жамоа Қорақалпоғистоннинг юраги бўлган шаҳар, авваллари бу ер хаёлим кетган ўша Сусамбил бўлган диёр, ҳозир саҳрога айланиб бораётган Мўйноқ шаҳрига йўл олганмиз. Экспедиция аъзолари билан бир ой давомида Мўйноқ шаҳрида “Орол денгизи атрофида яшовчи халқлар учун каучук маҳсулотларидан босма кранлар ишлаб чиқиш ва уни йўлга қўйиш” бўйича лойиҳа асосида иш олиб борамиз. Тақдирнинг ҳазилини қаранг, олдин Орол денгизи сабаб сув тошқини, сув кўтарилишидан кишилар хавфсираб турадиган юртга энди сув етказиш учун катта лойиҳалар тузилмоқда. Бу дунё миқёсида глобал муаммога айланган. Одамнинг юраги оғрийди, ачинади. Қани энди сеҳрли таёқчанг бўлса-ю, Оролни ўз ҳолига қайтарсанг…\nХўжайли туманидан ўтиб, Шуманайга яқинлашдик, йигирма беш километрдан кейин манзилимизга етамиз. Нонушта қилиш учун тўхтадик, чунки эрталаб саҳар соат тўртда йўлга чиққанмиз. Тангрининг ўзи ҳам қорақалпоқ диёрини ер билан сийлаган, сабаби Нукусдан Мўйноқ шаҳригача оралиқ нақд бир юз йигирма километр.\n– Бу жойнинг балиғи яхши бўлади, балиқ буюртма берайлик, – деди жамоа аъзоси Ажиняз. Қолганлар ҳам рози бўлди. Ҳа, мазкур юрт ўз вақтида балиғи билан машҳур бўлган, ҳаттоки ўтган аср бошларида Оролдан балиқ олиб, рус ўлкасига икра тарзида тайёрланиб, савдо-сотиқ ишлари йўлга қўйилган. Авваллари Орол денгизида саккиз минг (!) балиқ тури бўлган бўлса, ҳозир бор-йўғи ўн, нари борса, ўн беш тури мавжуд. Овқатланиб, яна йўлга отландик. Мана, Мўйноқ шаҳрига ҳам етиб келдик. У ерда бизни дўстимиз Аллаяр кутиб олди.\n– Ишни эртадан бошлайсизлар, йўлда чарчагансизлар, бугун дам олинглар, жуда омадли экансиз, сизларни тўйга олиб бораман, жияним уйланяпти, – деди у самимият билан.\nҚорақалпоқ тўйлари миллий дастурлари билан ажралиб туради. Бизда тўйлар иккига бўлинади: қизнинг розилиги билан олдин “олиб қочилиб”, кейин тўй бўлади, иккинчиси қизни узатиб тўй беради. Қалин пули ҳам катта бўлади. Бу ерда қалин пулидан ташқари йигит томон қизнинг уйига битта бош қора мол бериш керак экан. Бошқа халқлар учун бу жуда ғалати туюлса ҳам, аммо мазкур одат қорақалпоқ элида қизнинг ҳурмати, уни вояга етказган ота-онасига миннатдорчилик кўринишидаги туҳфа саналади. Тўй харажатларининг ҳаммаси куёв тарафдан бўлади, чунки бу ерлик халқ қиз болага айрича ҳурмат-эътибор билан қарайди. Оила даврасида отадан кейин қиз бола ўтиради. Ҳозир мен ҳам ноқулай бўлса-да, столнинг тўрида ўтирибман. Қиз боласиз, тўрга чиқинг, биз ҳам бойиб қолайлик, деб ҳазиллашди уй эгаси. Бундай илтифот замирида ўша хонадон ризқ-насибаси ортади, деган маъно мужассамдир. Қорақалпоқ одатига кўра хонада ўтирар эканмиз, қўлимизни ювиш учун шу уйнинг келини қумғон билан лаган кўтариб келди. Доимги одат. Яна дастурхон атрофида олинг, олинг, дея мулозамат кўрсатмаймиз. Ҳамма ўз ризқини ўзи олади деган маънода, нонни синдирмаймиз. Қорақалпоқ халқи ўзининг жайдарилиги, қайсарлиги, орқадан эмас, юзга тўғри гапириши билан ажралиб туради. Яна битта ўзига хос томони, сизни илк бор кўриб турган бўлса ҳам бирдан сансираб мурожаат қилади. Бу ўзига яқин олганлигини билдиради.\nЭкспедиция аъзолари билан ишимизни бошладик. Эрта тонгдан Мўйноқ марказидан Орол томон йўл олдик. Машина ойнасидан ташқарига қараб борар эканман, йўл юрган сайин яшиллик ўз-ўзидан камайиб борар, атрофни чўл эгалларди. Ҳаво ҳам қуруқлашиб борганлигидан нафас олишим бир оз қийинлашди.\n– Ойнани очсам бўладими?! Нафасим қисиляпти.\n– Ҳа, бемалол. Ҳаммаси шу экологиямиздан-да. Орол денгизи сувининг сатҳи Амударё ва Сирдарё сувининг режими билан боғлиқ бўлган, бу икки дарё суви суғоришга қанча кўп сарфланса, денгизда сув шунча камайиб борган. Айниқса, ўтган асрнинг 60-йилларидан суғориладиган экин майдонларининг кенгайтирилиши натижасида денгизга Амударё ва Сирдарёдан қуйиладиган сув миқдори камайиб кетди, – деди экспедиция аъзоси Қутлибой оға.\nОрол катталиги жиҳатидан дунёда тўртинчи (Каспий денгизи, Америкадаги Юқори кўл ва Африкадаги Виктория кўлидан кейин), Евроосиё материгида (Каспийдан кейин) иккинчи ўринда эди. Ҳозирги кунда “ўлик денгиз” деб ҳисобланмоқда. Денгизда тирик организм деярли йўқ. Унинг қуриган соҳилларидаги тўпланиб қолган тузлар шамол эсганда кўтарилиб, инсон саломатлигига жиддий хавф туғдиради. Орол денгизида қадимдан сув сатҳи гоҳ кўтарилиб, гоҳ пасайиб турган. Кейинги геологик даврда денгиз суви кўтарилиб, баъзан Сариқамиш ва Ўзбой ўзанлари орқали Каспий денгизига қуйилган. Чўлланиш ва шўрланишнинг тезлашуви оқибатида сўнгги йилларда 50 минг гектарга яқин экин майдони қишлоқ хўжалигида фойдаланишга яроқсиз бўлиб қолди. Ноқулай экологик вазият қишлоқ хўжалиги экинлари ҳосили ва чорва маҳсулотларини етиштиришнинг кескин камайишига олиб келди. Орол денгизининг қурий бошлаши иқлимга ҳам таъсир кўрсатди, қишки ҳарорат ўртача икки градусга пасайди, ёзги ҳарорат эса икки градусга кўтарилди. Бунинг натижасида совуқ кунлар эрта тушиб, экинларнинг пишиб етилиши кечика бошлади. Ҳудудда камқонлик касаллиги 60-йилларга нисбатан деярли 20 марта ошганлиги кузатилган.\n– Сизларни “Кемалар қабристони” деган жой билан таништираман, – деди Аллаяр. – Ўз вақтида бу ерда балиқ ишлаб чиқариш учун 6 та завод, тинимсиз кемалар қатнови бўлган. Ана, шу шаҳардан қолган ёлғиз ёдгорлик, – дея қўли билан бепоён чўлларни кўрсатди.\n“Кемалар қабристони”да хаёл сурар эканман, денгиз барибир ҳайбатини йўқотмаган экан. Бир вақтлар баҳайбат кемалар ҳозир ҳориган, чарчаган, ўз ўлимини кутган киши каби мунғайиб қолишига қарамасдан саҳрога ўзгача кўрк бериб турарди. Кўзларимни бирпас юмдим…\nМовий осмон акси кўринган денгиз узра турли-туман қушлар учиб юрибди. Оққушларга қаранг: бир-бирига суйкалиб, гўё муҳаббат рақсини ижро этмоқда. Олисдан ов қуролини қўлга олиб, пешонасидаги терларини артаётган балиқчи бобо, ёнида ўн-ўн беш нафар болакай эргашиб, балиқларни сихда кўтариб келишмоқда. Кемаларнинг шовқинидан, буғ чиқараётган товушлардан ёнимдаги йўлдошимнинг овози эшитилмаяпти. Теварак гўзал, бир томонда охири кўринмас денгиз, бир томонда икки қатор тизилган заводлар, қорақалпоқнинг қора уйлари…\nКўзларимни очдим, қуёш ботаётган экан, сап-сариқ, худди ўлик денгиз рангидек. Тун. Мўйноқ осмонида юлдузлар чарақлайди. Юлдузларнинг бу қадар ёрқин, кучли, йирик порлаб туриши мени ҳайратга солди. Ҳали замон қуёш тепага кўтарилиб, бутун Орол диёрини нурга белайди. Осмонида эса оққушлар учади…\nАйжамал МАХСЕТБАЙ қизи\nМанба: “Vatanparvar” газетаси